mirzoulugbek.tashkent.uz Mirzoulugbek.Tashkent.Uz - Тошкент 1860-1990 Йилларда\nБухоро амирлиги, Қўқон ва Хива хонликлари ўртасида ўзаро уруш ва жанжалларнинг тинимсиз давом этиши натижасида XIX асрнинг ўрталарида минтақа халқлари ҳаётидаги ижтимоий-иқтисодий инқироз янада кучаяди. Чор Россиясининг минтақани эгаллаш борасидаги режаларини амалга ошириши, жумладан, Қўқон хонлигини босиб олиши учун қулай шароит вужудга келади. Бу пайтда Тошкент минтақадаги асосий маданий ва иқтисодий марказлардан бири бўлиб, нафақат қўшни давлатлар - Бухоро амирлиги ва Хива хонлиги, балки Хитой, Афғонистон, Ҳиндистон ва Россия билан ҳам савдо-сотиқ олиб борар эди. Ўша даврда шаҳарнинг умумий майдони 30 квадрат километрдан иборат эди. Унинг 12 та дарвозаси - шимоли - шарқда - Лабзак ва Қашқар, шарқда - Қўқон, Қўймас ва Бешёғоч дарвозалари, жануби-шарқда - Камолон, жанубда - Самарқанд, ғарбда - Кўкча, Чиғатой, Сағбон, Қорасарой, шимолда эса Тахтапул дарвозалари бўлган.\nШаҳар аҳолиси сони 100 минг кишига яқин бўлиб, Бўзсув каналидан сув ичган, бу каналдан 12 та ариқ ажралиб чиққан. Бу вақтда Тошкентда 450 тага яқин масжид, 10 та Мадраса бўлган. Қўқон хони томонидан тайинланадиган бек шаҳарни бошқарган, мингбошилар, тўрт даҳа бошлиқлари унга бўйсунган. Ҳар бир даҳа юзбошилар бошқарадиган кўплаб маҳаллаларга бўлинган. Ҳар бир маҳаллада 50 тадан 150 тагача оила истиқомат қилгани XIX аср манбаларида қайд этилган.\nШаҳарда асосан кундузи савдо-сотиқ қилинган. Бироқ «Тарихи жадидайи Тошканд» асари муаллифи Муҳаммад Солиҳ Қори Тошкандий (XIX аср) таъкидлаганидек, рамазон ойида ва ҳайит кунлари тунда ҳам савдо қилинган. Боғлар ва далалар, асосан, ҳовлилардан оқиб ўтган, озода сақланган ариқлардан суғорилган.\nБу пайтда бадиий ҳунармандчиликнинг асосий турлари - кулолчилик, кандакорлик, заргарлик санъати, ёғоч ва терига бадиий ишлов бериш, эгарчилик, тўқувчилик, гиламдўзлик ривожланади.\nМаълумотларга кўра, XX аср бошида Тошкентдаги кулоллар устахоналари шаҳарнинг Бешёғоч ва Кўкча даҳаларида жойлашган. Шаҳарда кандакор-мискарларнинг 14 та дўкони бўлиб, уларнинг буюмлари йирик монументал нақшлари билан ажралиб турган. Кўпчилиги бадиий ўймакорлик билан шуғулланган дурадгорларнинг 20 га яқин дўкони Бешёғоч даҳасида, Чорсу маҳалласида жойлашган. XIX асрда ва XX аср бошида тошкентлик каштачи, тўқувчи, матога гул босувчи усталар, гиламдўз ва кигизчилар тайёрлаган буюмлар Туркистонда донг таратган.\nТошкент қўшни давлатлар билан савдо алоқалари олиб бориладиган асосий маданий ва иқтисодий марказлардан биригина бўлиб қолмай, балки давлатлар муносабатларида стратегик жиҳатдан муҳим жой бўлгани чоризм қўшинлари томонидан Қўқон хонлигига ҳужум қилиниб, унинг босиб олиниши сабабларидан бири бўлди. Генерал М.Черняев томонидан Тошкентни эгаллаш учун 1864 йил 27 сентябрдаги илк уриниш муваффақиятсиз тугайди. Тарихчи Тошкандийнинг маълумотларига кўра, Эшон Қорабошхўжа бошчилигидаги шаҳар оқсоқоллари Эшонқулидодхоҳ мадрасасига тўпланиб, шаҳарни мудофаа этишга азму қарор қилишади. Кўшини билан Қўқондан ёрдамга етиб келган Мулла Алимқул чор лашкарига қақшатқич зарба беради, натижада душман Чимкент томонга чекинишга мажбур бўлади.\nТошкент 1865 йили иккинчи бор ҳужумга учраган пайтда шаҳарда Мулла Алимқул раҳбарлигида 6 минг кишилик қўшин тўпланган эди. Шаҳар турли мудофаа иншоотлари билан мустаҳкамланади. 3 минг кишилик қўшин шаҳардан 25 километр шимоли-шарқда, Чирчиқ бўйида, Бўзсув канали бошланадиган ерда жойлашган Ниёзбек истеҳкомини мудофаа қилади. Бироқ чор аскарлари яхши қуролланган эди. Черняев Тошкентни таслим бўлишга мажбур этиш учун ҳийла ишлатиб, Бўзсув ариғини тўсиб, шаҳарни сувсиз қолдиради.\nЧор қўшини 1865 йил 28 апрелда Ниёзбек қалъасини эгаллайди ва у ерда мустаҳкамланиб олади, 7 май куни Тошкентга яқинлашади. 9 май куни шаҳардан 8 километр ичкарида, Шўртепа яқинида, чор қўшини ўтов тиккан жойда жанг бошланади. Қаҳрамонларча жанг қилган Алимқул шу куни қаттиқ яраланиб, тез орада вафот этади. Лашкарбошисидан маҳрум бўлган Қўқон гарнизони рус қўшинларининг жадал ва қаттиқ сиқувидан сўнг чекина бошлайди.\nЧерняев Чиноз қишлоғи яқинидаги Сирдарё орқали ўтадиган кечувни қўлга олади. Тошкент қамал 42 кун давом этади. Шиддатли кўча жангларидан сўнг 16 июнь куни кечга томон шаҳар мудофаачиларида таслим бўлишдан бошқа иложи қолмайди. 1865 йил 29 августда Тошкент Россия империяси таркибига қўшиб олингани расман эълон қилинади.\n1867 йил 11 июлда Туркистон генерал-губернаторлиги тузилади. Бу пайтга келиб рус қўшинлари Хўжанд, Ўратепа ва Жиззахни босиб олади. Туркистон генерал-губернаторлиги ҳудуди Сирдарё ва Еттисув вилоятларидан ташкил топади. 1868 йилда Самарқанд вилояти генерал-губернаторлик таркибига олинади. Тошкент генерал-губернаторлик ва Сирдарё вилояти маркази бўлиб қолади. Шу йилнинг ўзида Анҳорнинг сўл соҳилида шаҳарнинг янги қисми қурилиши бошланади ва кейинчалик у ерда чор амалдорлари, офицерлар ҳамда рус аҳолиси вакиллари истиқомат қила бошлайди. Шу пайтдан этиборан Тошкент Эски ва Янги шаҳар деган номлар билан иккига бўлинади.\nТуркистон ўлкасини бошқариш тўғрисида 1867 йилда қабул қилинган низомга кўра, ўлкада ҳокимият чор ҳарбий маъмурияти томонидан амалга оширилар, маҳаллий аҳолини бошқариш эса волост бошқарувчилари сайланар эди. Тошкент, аҳолиси кўп бўлгани ва савдода алоҳида ўрин тутгани учун, бевосита Сирдарё ҳарбий губернаторига бўйсунарди. Унга ҳарбий губернатор томонидан тайинланган шаҳар бошлиғи раҳбарлик киларди. 1877 йилда Тошкентда шаҳар хўжалиги ишлари бўйича низом жорий этилади. Шаҳар хўжалиги ишларини Дума бошқара бошлайди. Дума таркибига овоз бериш ҳуқуқига эга бўлган 72 нафар сайланади. Шу пайтдан бошлаб Тошкентнинг Янги шаҳар қисмида европача меъморий услубга асосланган лойиҳалар бўйича иморат-қурилади. Лекин Эски шаҳар ўзгаришсиз қолаверади.\n1897 йилги аҳолини умумий рўйхатга олиш маълумотларига кўра, Тошкентнинг доимий аҳолиси 155773 киши бўлган, шундан 88214 нафарини эркаклар, 67559 нафарини аёллар ташкил этган. 1904 йилга келиб аҳоли сони 170 кишига етади. Шундан 40 минг нафари Янги шаҳарда яшар эди.\nЯнги шаҳарга асос солинган дастлабки кунларданоқ у ерда бир қатор савдо ва саноат муассасалари очилади. Хорижий ва маҳаллий caвдогарлар ҳамда ишбилармонлар озиқ-овқат ва атторлик дўконлари, саноат корхоналари, жумладан, aроқ ва пиво заводлари, тамаки, гугурт ва макарон фабрикалари, йирик тегирмонлар, совун ва ғишт заводлари оча бошлайди. Қишлоқ хўжалик хомашёсини қайта ишлаш корхоналари очилади. Уларнинг маҳсулотлари метрополияга олиб кетилар эди. Чор империяси учун пахта алоҳида аҳамиятг касб этарди. Шу боис ўша даврдан бошлаб Туркистон пахта яккаҳокимлигига асос солинади.\nXX аср бошида отларга қўшиладиган темир транспорт воситаси - конка пайдо бўлади. 1899 йилда Самарканд - Андижон темир йўли Тошкентга қадар етказиб қурилади. Бу темир йўл Тошкентни Каспий соҳиллари билан боғлайди. Оренбург кент темир йўли қурилиши бошлангач эса, шаҳар ўлканинг энг гавжум ҳудудларидан бирига айланади.\nШундай килиб, XIX асрнинг иккинчи ярми - 3 асрнинг бошида зиддиятли ҳодисалар бўлиб ўтади: капитализмнинг шитоб билан кириб келиши натижасида Туркистон метрополиянинг хомашё манбасига айланиб, унинг иқтисодий қолоқлиги янада кучаяди. Чор ҳукумати томонидан туб аҳоли манфаатларини ҳисобга олмасдан сиёсат юритилиши, миллий бойликларнинг жадал ўзлаштирилиши натижасида оддий халқнинг аҳволи оғирлашиб бораверади. Зарур ҳуқуқий кафолатнинг йўқлиги туфайли маҳаллий, шу жумладан, тошкентлик ишбилармонлар касодга учрайди. Ҳунармандлар фабрика ва завод билан рақобатга дош беролмай хонавайрон бўлади.\nЧор ҳукумати ерсиз деҳқонларни Россиядан Тукистонга режали равишда кўчириб келтира бошлайди. XIX асрнинг 90-йиллари бошида келтирилганлар сони 160 минг нафардан уларнинг 13 фоизи шаҳарларда, 87 фоизи эса янги тузилган 116 та шаҳарчада ва темир йўл станциялари атрофида яшар эди.\nXX аср бошида 750 мингга яқин деҳқон, казак шаҳар камбағаллари Туркистонга кўчириб келтирилади, уларга маҳаллий аҳолидан тортиб олинган 600 минг десятина суғориладиган ва 2 миллион десятина суғорилмайдиган ер ажратиб берилади. Кўчириб келтирилганларнинг кўпчилиги Тошкентнинг Янги шаҳар қисмида истиқомат қилади.\nТаълим-тарбиявий ва диний, муассасалар , маъмуриятининг алоҳида назоратига олинган эди. Вақфлар бекор қилинади. Буларнинг барчаси охир-оқибатда халқнинг норозилигига сабаб бўлди. Туркистоннинг бошқа кўплаб шаҳарларида бўлгани каби, Тошкентда ҳам чор империясининг мустамлака сиёсатига қарши кўзғолонлар бир неча бор кўтарилади. Масалан, 1892 йилда «Вабо исёни» деб ном олган қўзғолон бўлиб ўтади. Исён бостирилиб, тошкентлик 97 нафар киши судга тортилади.\nБиринчи жаҳон уруши йилларида - 1916 да подшонинг фронт орти ишларига сафарбар қилиш тўғрисидаги фармонига қарши қўзғолон кўтарилади. Тошкентда бошланган қўзғолон Жиззах Фарғона ва ўлканинг бошқа вилоятларида давом этди. Бироқ, ҳатто, қўзғолондан кейин ҳам, фронт орти ишларига, шунингдек, ҳарбий заводларга Туркистондан 123 минг киши жўнатилади. Чор маъмурияти 3 минг кишини судга тортади, улардан 1588 нафари қатл этилади ҳамда турли муддатларга қамоқ жазосига ҳукм қилинади.\nИлғор миллий зиёлилар қолоқлик ва жаҳолатдан халос бўлишнинг бирдан-бир йўли халқни уйғотиш, уни маърифат билан қуроллантиришдан иборат эканини англаган ҳолда, XIX аср охири - ХIХ аср бошида жадидчилик ҳаракати ташаббускори бўлиб чиқишади. Бу ҳаракатга Махмудхўжа Беҳбудий билан бирга тошкентлик таниқли жамоат ва сиёсат арбоби Мунавварқори Абдурашидхонов раҳбарлик қилади. Халқ орасида ўз билим маърифати билан обрў-эътибор топган Абдулла Авлоний, Убайдулла Асадуллахўжаев, Саидрасул Саидазизов ва бошқалардан иборат тошкентли илғор зиёлилар янги усул мактаблари очиш, дарсликлар яратиш, театр гуруҳлари, маърифатчилик жамиятлари тузиш, газеталар нашр этиш ишига бошчилик қилади. Тошкентда Мунавварқори Абдурашидхонов томонидан очилган биринчи мактаб «Намуна» мактаби деб аталар эди. 1910 йилга келиб Тошкентда жами 11 мактаб иш олиб боради.\nБу ерда 1905-1906 йилларда «Тараққий» (муҳаррири Исмоил Обид), «Хуршид» (муҳаррири Мунавварқори Абдурашидхонов), 1907-1908 йилларда «Шуҳрат» (муҳаррири Абдулла Авлоний), «Осиё» (муҳаррири Аҳмаджон Бектемиров) каби газеталар нашр этилади. Тошкентлик машҳур тадбиркор Саидкозимбой ўғли Саидкаримбой «Туж-жор» газетасини нашр этади.\nТошкент 1917 йил октябрь ойида, большевиклар томонидан амалга оширилган ҳокимият тўнтариши арафасида ва ундан кейин Туркистон ҳаётидаги шиддатли сиёсий воқеалар марказига айланади. Ҳокимият большевиклар томонидан қўлга олингач, Туркистон миллий маърифатпарварлари Қўқон шаҳрида озод республика - Туркистон мухторияти тузилганини эълон қилишади. Тошкент аҳолиси Туркистон муҳториятини биринчилар қатори қўллаб-қувватлаб, 1917 йил 13 декабрда митингга чиқади. Бироқ митинг большевиклар томонидан тарқатиб юборилади, унинг иштирокчилари ўққа тутилади. Тез орада Туркистон муҳторияти ҳам большевиклар томонидан тор-мор қилинади.\n1924 йилда, Ўзбекистон ССР ташкил этилгач, пойтахт Самарқанд шаҳрига кўчирилади. 1930 йилдан бошлаб Тошкент яна Ўзбекистон пойтахтига айлантирилади. Совет ҳокимияти амалга оширган ижтимоий-иқтисодий жараёнлар, жумладан, индустрлаштириш, қишлоқ хўжалигини коллективлаштириш бутун республика сингари шаҳарнинг ривожланишига ҳам салбий таъсир қилади.\nСталин пахта мустақиллигига эришиш шиори остида республикани буткул пахта даласига айлантиришга қаттиқ ҳаракат қилади. 1937 йилдаёқ Ўзбекистонда етиштирилган қишлоқ маҳсулотлари орасида пахта 93,4 фоизни ташкил қилган. Бу ўзбек деҳқонлари, шу жумладан Тошкент вилояти деҳқонларининг турмуш тарзига ҳалокатли таъсир кўрсатади. Халқ истеъмол қиладиган маҳсулот ишлаб чиқарадиган тармоқларнинг заифлашуви, индустрлаштиришнинг жадал бориши туфайли ишчилар меҳнат ҳақининг пасайиб кетиши, Марказнинг ресурсларга нисбатан истеъмолчилик нуқтаи назаридан муносабатда бўлиши республика ва унинг пойтахтининг шаклланиб келаётган янги индустриал қиёфасида салбий из қолдиради.\n30-50-йиллардаги сталинча қатағонлар оқибатида Торшкент ўзининг қанчадан-қанча тадбиркор ва ишбилармон фарзандларидан маҳрум бўлади, пойтахтдаги энг илғор ижодкор зиёлилар - олимлар, шоир ва ёзувчилар, санъаткор маданият намояндалари қатағон қилинади. 30 йилларда энг истеъдодли адабиёт намояндалари - Мунавварқори, Абдулла Қодирий, Чўлпон, Фитрат, Усмон Носир, Шокир Сулаймон, Боту, Элбек ва бошқалар халқ душмани деб эълон қилинади. Шундан кейинги йилларда Иттифоқ раҳбарияти СССРнинг жаҳон бозорига боғлиқлиги қаттиқ сезилиб турган, шунингдек, марказий минтақаларни зарур саноат хомашёси билан таъминлашга хизмат қиладиган тармоқларнинг ривожланишини қўллаб-қувватлайди. Натижада Ўзбекистон марказ учун арзон хомашё манбаи бўлиб қолаверди. Қайта ишлаш, шунингдек, қишлоқ хўжалик хомашёсини дастлабки қайта ишлаш тармоқлари машинасозлик соҳасидаги кўрсаткичлар республикада умумиттифоқ кўрсаткичидан бир неча баробар камлигича қолаверди. Саноат корхоналарининг асосий қисми - 81,7 фоизи Иттифоқ қарамоғида эди. Бундан ташқари, индустрлаштириш жараёнида миллий ҳунармандчилик соҳасида кўплаб анъанавий ишлаб чиқариш тузилмалари тугатиб юборилгани маълум бўлди.\nШаҳарнинг коммунал таъминоти жуда паст даражада эди. 1937 йилги архив маълумотларига кўра, Эски шаҳарда 80 га яқин маҳаллага сув ва газ қувурлари, канализация тармоқлари ўтказилмаган эди. Ҳатто, 1986 йилда ҳам Тошкентнинг Эски шаҳар қисмидаги хонадонларнинг бор-йўғи 58,7 фоизигина водопровод суви билан таъминланган.\n1938 йилда сиёсий жиҳатдан ишончсиз деб қатағон қилинган 20 мингдан зиёд аҳоли Тошкентдан кўчириб юборилган. Шаҳарни «тозалаш» кейинги йилларда ҳам давом эттирилган. 40-йилларнинг охири, 50-йилларнинг бошида маънавият соҳасида қатағонлар янгитдан бошланиб кетади. Ўзбекистон, шу жумладан, Тошкент зиёлиларининг кўзга кўринган вакиллари Ойбек, С.Абдулла, Т.Тўла, Миртемир, Ҳабибий, олимлардан Ҳ.Аб-дуллаев, Ҳ.Зарифов, И.Султонов ва бошқалар турли мафкуравий таҳдидларга дучор этилади, М.Шайхзода, Ҳамид Сулаймон, Саид Аҳмад, Шухрат каби ёзувчи ва шоирлар қатағон қилинади.\nБироқ шундай қийин шароитда ҳам, халқнинг сабр-тоқати, фидокорона меҳнати, ижодкорлик салоҳияти туфайли шаҳар ривожланиб борди. Янги-янги саноат корхоналари - тўқимачилик, тамаки, пойабзал фабрикалари, Бўзсув, Бўржар, Қодирия гидроэлектр станциялари барпо этилди.\nИккинчи жаҳон уруши бошланиши билан Тошкентнинг сиёсий-стратегик аҳамияти янада кучайди. Ўзбекистонлик 1 миллион 433230 нафар киши уруш жанггоҳларида қон кечди. 1941 йилнинг декабридан 1942 йилнинг мартигача Ўзбекистонда 14 та миллий дивизия тузилди. Республикада тузилган кўплаб ҳарбий бўлинмалар ҳал қилувчи операцияларда жуда фаол қатнашиб, Берлинга қадар жанг қилиб борди.\nФашистларга қарши жанг қилган ўзбекистонлик жангчилардан 450 мингга яқини ҳалок бўлди ва бедарак кетди. Давлатимиз раҳбари Ислом Каримов таъкидлаганидек, бу машъум уруш туфайли энг камида тўрт юз минг оила бевосита айрилиқ азобига дучор бўлган. Уларнинг қариндош-уруғларини ҳам ҳисобласак, бутун мамлакат аҳолиси урушдан азият чеккан.\nУруш йилларида шаҳар ҳудудига собиқ СССР-нинг бошқа минтақаларидан кўчириб келтирилган 100 дан зиёд корхона жойлаштирилди. 1941 йилнинг декабрида Тошкентда 137 та корхона ишлаб турган бўлса, улардан 64 таси ҳарбий маҳсулот тайёрлар эди.\nБу даврда шаҳарда 7650 ўринли 20 га яқин госпиталь очилди. Кўчириб келтирилган болалар уйлари ва болалар гуруҳлари учун энг яхши бинолар ажратилди. Тошкентлик аёлларнинг даъвати билан кўчириб келтирилган болаларни фарзандликка олиш бўйича оммавий ҳаракат бошланди.\nЎзбекистонга жами 1 миллионга яқин киши, шу жумладан, 200 минг бола кўчириб келтирилди. Улардан 20 мингдан зиёди шаҳардаги болалар боқчаларига жойлаштирилди, 2323 нафар бола оилалар томонидан фарзандликка олинди. Тошкентда бир ойнинг ўзида - 1941 йил 1 ноябрдан 1 декабргача - корхона ва ташкилотлар билан бирга кўчириб келтирилган 37,6 минг киши, шу жумладан, 11536 ишчи ва хизматчи жойлаштирилди. Тошкентга 1941-1943 йилларда кўчириб келтирилганлардан ишга жойлаштирилганларнинг умумий сони 240 минг нафарга етган эди.\nУруш йилларида Тошкент халқ хўжалиги, фан ва маданиятнинг барча соҳалари бўйича юқори малакали мутахассислар тайёрлайдиган йирик марказга айланди. Бу ерда СССР Фанлар академиясининг 375 нафар йирик олими ва илмий ходими иш олиб борди. 1943 йилда Ўзбекистон Фанлар академияси ташкил этилди, шаҳарда 23 та илмий-тадқиқот му-ассасаси, шу жумладан, Бутуниттифоқ пахтачилик илмий-тадқиқот институти, Ўрта Осиё ирригация институти иш олиб борди.\nУрушдан кейинги йилларда Тошкент ҳудуди кенгая бошлади. 1946 йилга келиб у 130 квадрат километрни ташкил этди. 1966 йил 26 апрелда руй берган кучли зилзила туфайли шаҳардаги кўплаб саноат корхоналари, маданий, тиббий, коммунал-маиший муассасалар, мактаблар вайрон бўлди ҳамда шикастланди. Республика аҳлининг бир ёқадан бош чиқариб қилган фидокорона меҳнати ва турли халқларнинг яқиндан берган ёрдами туфайли зилзила оқибатлари 3,5 йил ичида тугатилди. Янги Чилонзор, Қорақамиш, Қорасув тураржой массивлари ва микрорайонлари барпо этилди. Зилзиладан кейин Тошкент аҳолисининг ижтимоий ва миллий таркиби жиддий ўзгарди. 1966 йилда мамлакатнинг Европа қисмидан кўчиб келганлар ҳисобига Тошкент аҳолиси сони икки баробар ошди. Шу йилларда, коммунистик мафкура тазйиқи ва собиқ Марказнинг мустабид сиёсатига қарамай, Тошкент шаҳрининг маданий ва маънавий ҳаётида муайян ютуқлар қўлга киритилди.\nТошкентда 60-70-йилларда Ғафур Ғулом, Ойбек, Абдулла Қаҳҳор, Мақсуд Шайхзода, Зулфия, Мутал Бурҳонов, Юнус Ражабий, Я.Козловский ва бошқа таниқли шоир, ёзувчи ҳамда бастакорлар билан бир қаторда Сайд Аҳмад, Асқад Мухтор, Ҳамид Ғулом, Мирмуҳсин, Озод Шарафиддинов сингари кейинги авлод вакиллари ҳам самарали ижод қилишди. Бу пайтда Ўзбекистон ранг тасвир санъатида ҳам турли мактаблар шаклланди ва бу ижодий жараённинг маркази Тошкент шаҳри эди. Етакчи миллий рассомларнинг кўпчилиги ўз ижодий йўлини айнан шу ердан бошлади.\n1925 йилда Тошкентда «Шарқ Юлдузи» кинофабрикаси (1936 йилдан буён «Ўзбекфильм» киностудияси сифатида фаолият кўрсатиб келмоқда) ташкил қилинди ва киноматография фаолияти учун миллий кадрлар тайёрлана бошлади.\nЕвропача шаклдаги ўзбек драма театрининг юзага келиши ҳам Тошкент билан боғлиқ. 1920 йилда айнан шу ерда Ўлка намуна драма театри тузилди ва у 1929 йилда ўзбек давлат драма театрига айлантирилди. Ҳозирги кунда бу мамлакатимизнинг асосий театри - Ўзбекистон миллий академик драма театридир. XX аср давомида шу театр негизида саҳна санъатинмнг жаҳон миқёсида эътироф этилган энг яхши мактабларидан бири шаклланди.\nБу даврда Ўзбекистон олимлари илм-фан соҳасида катта ютуқларни қўлга киритди. Тошкентда Фанлар академияси ҳузурида Ядро физикаси, Ўсимликлар кимёси, Сейсмология, Электроника, Биокимё каби институтлар очилди. Ё.Тўрақулов, В.Шчеглов, О.Содиқов, М. Набиев, С. Юнусов, Т.Саримсоқов, С.Сирожиддинов, У.Орипов, И.Мўминов, П.Булгаков, Я. Ғуломов сингари олимларнинг номи юртимиздан олисларда ҳам машҳур бўлди.\n1947 йилда Тошкентнинг марказида Алишер Навоий номидаги опера ва балет театрининг барпо этилиши мамлакатимизнинг маданий ҳаётидаги ёрқин ҳодиса бўлди. Бу театр биноси ғарб-шарқ меъморий-бадиий анъаналарини ўзида мужассам этгани билан алоҳида ажралиб туради.\nЎтган асрнинг 60-йилларидан бошлаб Тошкент меъморчилигида ойна ва бетон конструкцияли бинолар асосий ўрин тута бошлади. 70-йилларда кўплаб маъмурий бинолар, ўқув корпуслари ва кўпқаватли тураржой бинолари қурилди, бироқ улар шаклан бир хиллиги билан шаҳарнинг меъморий қиёфасига қовушмай турар эди.\n1973 йилда Тошкентда 12 бекатдан иборат метрополитеннинг биринчи навбати қурилиши бошланиб, у 1977 йили якунига етказилди.\nЎзбекистон собиқ СССР даврида ҳам ўз иқтисодий имкониятлари, табиий бойликлари, интеллектуал салоҳияти ва меҳнаткаш халқи билан бошқа республикалар орасида алоҳида ажралиб турар эди. Лекин коммунистик мафкура ҳукмронлик қилган йиллар Ватанимиз учун жуда оғир синов ва машаққатлар даври бўлди. Айниқса, 60-80-йилларда Иттифоқ халқ хўжалиги комплексида хомашё бўйича ихтисослашув жиддий равишда кучайди. Бу даврда саноат ишлаб чиқаришнинг 80 фоизгача бўлган ҳажми пахтачиликка боғлиқ бўлиб қолган эди. Марказга қишлоқ хўжалик хомашёси билан бирга, газ, рангли ва нодир металлар, совет давлатининг экспорт салоҳятини сезиларли даражада юксалтириш имконини берган бошқа табиий қазилма бойликларни етказиб бериш ҳажми ҳам жадал ортиб борди. Лекин республика саноат корхоналари эскирган ускуналарда иш олиб борар, Тошкентнинг кўплаб корхоналарида, жумладан, Тошкент тўқимачилик комбинатида дастгоҳлар 40-50 - йиллардан буён янгиланмас эди. Бир сўз билан айтганда, 80-йилларнинг ўрталарида Ўбекистондаги 1,5 минг саноат корхонасидан 900 тадан зиёди техникавий қайта жиҳозлашга муҳтож эди.\nИшлаб чиқарувчи кучларни жойлаштиришнинг хомашё-билан боғлиқ тартиби сақланиб қолгани оқибатида 80-йилларда ўлка саноатида тайёр маҳсулот улуши ялпи ички маҳсулот ҳажмининг атиги 25 фоизини, аҳоли жон бошига халқ истеъмоли моллари ишлаб чиқариш эса Иттифоқ миқёсидаги ўртача кўрсаткичнинг 40 фоизини ташкил қилди, холос.\nПахта яккаҳокимлигининг зўравонлик билан ўрнатилиши ўзбек халқи учун жиддий муаммога айланди. 60-80-йилларда бу жараён даҳшатли тус олди. Ғўза экиш учун янгидан-янги ерлар ажратилди, озуқа экинлари майдони экинлари кескин қисқариб, қишлоқ аҳлининг шахсий томорқа ерлари миқдори чекланиб борди. Натижада республиканинг озиқ-овқат билан ўзини ўзи таъминлаш имконияти йилдан-йилга камайди. Миллий иқтисодиётнинг хомашё асосида бир томонлама, ўта номутаносиб хусусият касб этиши республиканинг моддий ва молиявий жиҳатдан инқироз ҳолатига тушиб қолишига олиб келди. Киши бошига ялпи ижтимоий маҳсулот ишлаб чиқариш бўйича Ўзбекистон 80-йилларнинг охирида Иттифоқда 12-ўринни эгаллаган бўлса, унинг миллий даромади умумиттифоқ даражасидан икки баробар кам эди.\nРеспублика, шу жумладан, Тошкент аҳолисининг замонавий уй-жойга, умумтаълим мактаблари, мактабгача таълим муассасалари, соғлиқни сақлаш ва маиший хизмат соҳасига бўлган этиёжлари талаб даражасида қондирилмас эди.\nХусусан, соғлиқни сақлаш тизимида жиддий муаммолар мавжуд эди. Ўзбекистонда 60-80-йилларда шифохоналар фонди ўсиши деярли ярим мослаштирилган бинолар ҳамда мавжуд касалхоналарда ўринларни кўпайтириш ҳисобидан амалга оширилар эди.\nМиллий-маънавий соҳада ҳам таҳликали ҳолат юзага келган эди. Буни оммавий ахборот воситаларида, адабиёт, илм-фан ва санъат соҳасида ўзбек тилида иш олиб бориш кўлами сунъий равишда муттасил торайиб боргани ҳам тасдиқлайди.\nСобиқ Марказ томонидан 80-йилларда «ўзбеклар иши» номи остида ўтказилган сиёсий қатағон юртимиздаги ижтимоий вазиятни буткул кескинлаштириб юборди. 1989 йили Ислом Каримов республика раҳбари бўлиб иш бошлаганидан сўнг Ўзбекистоннинг миллий манфаатларини ҳимоя қилишга қаратилган янги сиёсатни қатъият билан олиб борди. Янги раҳбар юртимизда ижтимоий адолатсизликка чек қўйиш, асоссиз равишда қамоққа ташланган минглаб кишиларни озод этиш, халқимизнинг қонуний ҳуқуқларини тиклаш ҳимоя қилиш йўлида буюк жасорат намунасини кўрсатди, шундай қалтис ва мураккаб бир шароитда Ўзбекистоннинг сиёсий суверенитети иқтисодий мустақиллиги ғоясини илгари суриб, халқимизни истиқлол сари бошлади. Иттифоқдош республикалар орасида Ўзбекистонда биринчи бўлиб президентлик лавозими таъсис этилиши ва 1990 йил мартда бу вазифага Ислом Каримовнинг сайланиши мамлакатимизнинг мустақилликка эришишида, жаҳон майдонида унинг суверен давлат сифатида эътироф этилишида ҳал қилувчи роль ўйнайди.\nПечать 31 Март 2014 Ўқилди: 1316


Ҳайит куни қатнов бепул\nТуркистондаги жамоат транспорти воситалари Рамазон ҳайитининг биринчи кунида йўловчиларни бепул ташийди.\nШаҳар ҳокимлигининг қўллови билан “Жолаушы” МЧБ ўтказаётган хайрия акцияси карантин режимига боғлиқ равишда тонгги ва кечки вақтларда кўрсатилади. Яъни,тонгги 7.30 – 9.30 ва кечки 18.00 – 20.00 оралиғида 125та жамоат транспорти фаолият юритади.\nБундай хайрия тадбири корхона томонидан илк бор йўлга қўйилди. Раҳбарият тадбирни мамлакатдаги вазиятни инобатга олган ҳолда, аҳолини қўллаб-қувватлаш мақсадида, шаҳар ҳокими билан келишилган ҳолда амалга ошириш режаланаётганини айтди. Унга кетадиган харажатни корхона муассиси Рахим Танирбергенов тўлиқ ўз зиммасига олди.\n2020-05-23, 04:24 258


Ўзбекистон ОТЖ U-23 Осиё чемпионати чорак финалига йўл олди (Видео) » Ўзбекистон янгиликлари – Zamin.uz\nЎзбекистон олимпия терма жамоаси U-23 Осиё чемпионати “А” гуруҳи 3-турида Уммонга қарши баҳс олиб бориб, 1:0 ҳисобида зафар қучди.\nУчрашувнинг 37-дақиқасида Достон Турсунов томонидан киритилган ягона гол Равшан Ҳайдаров жамоасига ғалаба келтирди. Параллель равишда кечган баҳсда мусобақа мезбони Хитой Қатарга 1:2 ҳисобида енгилди.\nНатижада Ўзбекистон олимпия термаси 6 очко билан гуруҳда иккинчи ўринни эгаллаб, чорак финалга чиқди. Барча ўйинда ғалаба қозонган Қатар 1-ўрин билан плей-офф йўлланмасига эга бўлди.\n“А” гуруҳи ғолиби Қатар “B” гуруҳида 2-ўринни эгаллаган жамоа билан, ўз гуруҳида иккинчи ўринни эгаллаган Ўзбекистон ОТЖ эса “B” гуруҳи ғолиби билан куч синашади.\n“B” гуруҳидаги ҳолатда юзланадиган бўлсак, 2-турдан кейин Япония 6 очко билан биринчи, КХДР термаси эса 4 очко билан иккинчи поғонани эгаллаб турибди. “B” гуруҳи 3-турида айнан Япония ва КХДР жамоалари ўзаро баҳс олиб боради.\n"A" гуруҳи, 3-тур\n15 январь, душанба\nЎзбекистон ОТЖ - Уммон ОТЖ 1:0\nГол: Достон Турсунов (37)\nЎзбекистон ОТЖ: Ботирали Эргашев ("Пахтакор"), Аббос Отахонов ("Навбаҳор"), Рустам Ашурматов ("Бунёдкор"), Достон Турсунов ("Нефтчи"), Ҳожиакбар Алижонов ("Пахтакор") (Ислом Қобилов, 90), Одилбек Ҳамробеков ("Насаф"), Азизжон Ғаниев ("Насаф"), Бобир Абдиҳолиқов ("Насаф") (Достонбек Ҳамдамов, 81), Жавоҳир Сидиқов ("Қўқон-1912") (Ойбек Рустамов, 90+3), Дониёр Нарзуллаев ("Насаф"), Забихилло Ўринбоев ("Пахтакор").\nУммон ОТЖ: Иброҳим Ал Муҳайни, Матаз Солиҳ, Тани Ал Рушайди, Абдуллоҳ Фаваз, Ал Мандар Ал Алави, Марван Вади (Юсаиф, 59), Мадҳ Ал Ҳалди (Ал Алави, 86), Аҳмад Ал Кааби, Аҳмад Ал Матроуши, Зоҳир ал Акбари, Абдулазиз Ал Гейланий.\nЯнгиликлар » Спорт » Ўзбекистон ОТЖ U-23 Осиё чемпионати чорак финалига йўл олди (Видео)\n09:00 U-23 Осиё чемпионати: Ўзбекистон – Хитой учрашуви превьюси\n13:24 Хитойда ёшлар ўртасидаги Осиё чемпионати старт олади\n21:31 U-23 Осиё чемпионатига қуръа ташланди: Ўзбекистоннинг гуруҳдаги рақиблари аниқ бўлди\n17:33 ЖЧ-2018 саралаши. Ўзбекистон - Жанубий Корея учрашуви превьюси


Долларнинг сўмга нисбатан курси яна бироз ортибди, бу ҳақда Марказий Банк хабар тарқатди. Лекин, аҳволимиз ҳали ҳам дабдала! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n12:16 - Долларнинг сўмга нисбатан курси яна бироз ортибди, бу ҳақда Марказий Банк хабар тарқатди. Лекин, аҳволимиз ҳали ҳам дабдала!\nМарказий Банк 2020 йил 30 июндан бошлаб валюта операциялари бўйича бухгалтерия ҳисоби, статистик ва бошқа ҳисоботларни юритиш, шунингдек, божхона ва бошқа мажбурий тўловлари учун хорижий валюталарнинг сўмга нисбатан янги қийматларини бугун эълон қилди. Мана баъзибир валюталарнинг сўмга нисбатан тайинланган янги ва бир ҳафта аввалги (қавс ичида) курслари:\n1 АҚШ доллари – 10173,38 сўм (10172,76 сўм)\n1 ЕВРО – 11411,48 (11368,06)\n1 Жанубий Корея вони – ? (?)\n1 Хитой юани – 1438,72 (1438,72)\n1 Туркия лираси – ? (?)\n1 Россия рубли – 145,97 (146,39)\n1 Қозоқ тенгеси – ? (?)\nМасхарабозликка қаранг, АҚШ долларининг сўмимизга нисбатан курси бор-йўғи 0,62 сўмга ортибди. Аслида, шунинг ўзи аҳволимиз ҳали ҳам дабдала эканлигининг энг яхши кўрсатгичидир. Чунки, 0,62 сўм бугун пул ҳам эмас.\nУнутмайликки, долларнинг сўмга нисбатан курси сўнги 3 йил ичида сўмнинг долларга нисбатан курси тўхтовсиз ортиб борган даврлар ҳам бўлди. Аммо, умуман олганда сўмнинг курси фақат ва фақат тушиб бормоқда.Лекин, эътибор беринг, Президент Шавкат Мирзиё иқтисодий аҳволимиз, жумладан, сўмимиз, дабдала аҳволда эканлигини ҳеч қаерда тилга олмади. Чунки, УНИНГ МАҚСАДИ – ХАЛҚНИ ЛАҚИЛЛАТИБ ЮРИШ бўлганди. Яқинда бўлиб ўтган сайловлар арафасида ишларимиз ёмон эмаслигини намойиш қилиш мақсадида масхарабозлик қилинди, сўмнинг курси гўёки ортаётгандек қилиб кўрсатилишга бошланди. Аммо, унутмайликки, шармандалик ва масхарабозлик Ўзбекистон учун оддий воқеадир.\nЭслатиш керак, 2018 йилнинг 1-чи ярмида Ўзбекистон Марказий Банкининг 900 миллион долларлик ёрдами билан сўмнинг курси кескин кўтарилган, аммо, йилнинг 2-чи ярмида Марказий Банкининг ёрдами бўлмагани туфайли сўмнинг қиймати ўпирилиб тушган эди.\nБу ҳафта долларнинг сўмга нисбатан курси бироз ортгани, яъни бечора сўмимизнинг қиймати долларга нисбатан бироз тушгани ҳеч қандай аҳамиятга эга эмас . Чунки, ишларимиз дабдала бўлиш йўлига тўла чиқиб олиш ҳаракатида.\nБаъзи валюталарнинг бугунги курси Марказий Банк сайтида ҳам ҳали эълон қилинмагани сабабли, янги курс ўрнига (?) белгиси қўйдик.


Сингапурда смартфонлар учун "аксил террор" илова ишга туширилди\n18:55 / 24.09.2016\nСингапур ҳукумати янги SGSecure мобиль иловасини ишга туширди. У мамлакат ҳуқуқ-тартибот идораларига фойдаланувчиларни террористик хуруж ёки фавқулодда ҳолатлар юзасидан зудлик билан огоҳлантириш имконини беради, дея хабар қилмоқда Channel NewsAsia.\nМазкур илова террористик таҳдид пайдо бўлганида жамоатчиликни тайёрлашга қаратилган миллий дастур доирасида ишга туширилган.\nШу билан бирга, иловадан фойдаланувчилар ҳуқуқ идораларига жамоат хавфсизлигига дахлдор маълумотларни юборишлари ҳам мумкин. У орқали зарурат пайдо бўлса полицияни чақириш имкони мавжуд. Шунингдек, SGSecure иловасида мобиль телефонининг қаердалигини аниқловчи функция ҳам киритилган.\nсмартфон Сингапур илова


Туркия Сурия президентлигига сайлов ўтказилиши шарт, деб ҳисоблайди\nТуркия Сурия президентлигига сайлов ўтказилиши ва бу сайловда барча суриялик қочқинлар ҳам овоз бериш ҳуқуқига эга бўлиши тарафдоридир. Туркия ташқи ишлар вазири Мавлуд Чавушўғли Қатар пойтахти Доҳада ўтган 18-халқаро форумда мана шундай баёнот берди.\n- Ҳар бир одам – Сурияда яшаётганлар ҳам, менинг давлатимга ва бошқа давлатларга сўнгги етти йилда қочқин бўлиб кетганлар ҳам овоз бериш имкониятига эга бўлиши лозим. Бу ўта ишончли, шаффоф, демократик ва ҳалол сайлов бўлиши шарт. Сурия халқи бу сайловда мамлакатни ким бошқаришини ўзи ҳал қилмоғи лозим,-деди Чавушўғли.\n«Агар бу сайловда амалдаги президент Башар Ассад ғалаба қозонса, Туркия у билан ишлайдими?» деган саволга Чавушўғли: “Агар демократик сайловлар бўлса, ҳар бир давлат бу вазиятни алоҳида кўриб чиқиши мумкин”, деб жавоб берди.\nФорумдан кейин ўзининг бу баёнотига изоҳ берган Чавушўғли ўз гапларини Анқара Сурия президенти Башар Асад тузуми билан ҳамкорлик қилиши мумкин, деб тушунмаслик лозимлигини айтди.\n“Биз ҳеч қачон Асад қилганини қабул қиламиз, деб айтмаганмиз ва айтмаймиз ҳам",- деди Чавушўғли.\nДоҳада халқаро сиёсат муаммолари муҳокама қилинган 18-форум 16 декабрда бўлиб ўтди.


Чироқчи туманида 2020 йилнинг январь ойи ичида 13 та мактабгача таълим ташкилоти фойдаланишга топширилди. » Chiroqchi tuman hokimligi rasmiy web sayti\nЧироқчи туманида 2020 йилнинг январь ойи ичида 13 та мактабгача таълим ташкилоти фойдаланишга топширилди.\n--- 25-янв, 19:439 638\n2017 йилнинг 30 сентябрда Ўзбекистон Республикаси Президентининг “Мактабгача таълим тизими бошқарувини тубдан такомиллаштириш чора-тадбирлари тўғрисида”ги Фармони қабул қилинган эди. Мазкур ҳуқуқий асосга кўра мактабгача таълим муассасаларининг давлат ва нодавлат тармоқларини янада кенгайтириш, улар ўртасида соғлом рақобат муҳитини шакллантириш, давлат ва хусусий сектор шериклиги шартларида мактабгача таълим муассасаларининг янги шаклларини жорий этиш белгиланган.\nЧоштепа маҳалласидаги 18-МТТ 160 ўринга мўлжалланган. "Долга плус " МЧЖ томонидан қуриб битказилди. Қурилиш ишларига 7 миллиард 400 миллион сўм маблағ ажратилди. Мактабгача таълим ташкилоти 90 миллион маҳаллий бюджет, 50 миллион сўмлик Корея гранти асосида жиҳозланди.\nЗарбдор маҳалласида ҳам 125 ўринли МТТ очилди. Мазкур 12-МТТ қурилиши "Олим ўғли Жасур " МЧЖ томонидан бажарилди. Бунинг учун 2 миллиард 230 миллион сўм бюджет маблағи сарфланган.\nШунингдек, туманда яна 10 та оилавий нодавлат мактабгача таълим ташкилоти ўз фаолиятини бошлади.\nНодавлат мактабгача таълим муассасалари очиш ниятида бўлган кўплаб тадбиркорлар бугунги кунда ҳудудий хокимликларга мурожаат этишмоқда. Ушбу эҳтиёжлардан келиб чиқиб, туман хокимлиги томонидан туманда бўшаб қолган жойлар ва биноларни руйхатдан ўтказиш ишлари ҳам қизғин паллага кирган, - дейди туман ҳокими ўринбосари Эркин Арзиев.\nИСЛОҲОТЛАРДАН КЎЗЛАНГАН МАҚСАД ҲАЛҚ ФАРОВОНЛИГИ\nO‘zbekistonda g‘allaning gektaridan 20 sentnerdan kam hosil olgan fermerdan yer olib qo‘yiladi\nЧироқчилик онаизор: “ОНАЛАР, ИЛТИМОС, БОЛАЛАРИНГИЗНИ, ЯҚИНЛАРИНГИЗНИ АСРАНГ!”\nЧироқчилик касаначилар жорий йилда 212 тона кумуш тола етиштиришни мақсад қилишган\nЖорий йил чироқчилик 2961 нафар ёшлар иш билан таъминланади\nВилоят Кенгаши депутати: Аҳоли томорқачиликни ривожлантириш орқали даромадини оширади


У инсонни алақдан яратди. (Алақ сураси, 2-оят)\nАраб тилида «алақа» деб, аслида, зулукка айтилади. Яқингача «алақа»ни «қотган лахта қон» деб айтиб келинган. Аммо илм ривожланиб, бачадондаги ҳомиланинг турли жараёнларини суратга олиш имкони туғилди. Шунда Қуръони Каримда «алақа» деб номланган босқичдаги ҳомила бачадонга зулукдек ёпишиб туриши маълум бўлди. Алақанинг сурати ҳақиқий зулук билан солиштирилса, уларни фарқлаб бўлмайди. Ҳомилани ўрганишда дунёда етакчи ҳисобланган америкалик ва канадалик олимлар бу ҳол билан қизиқиб, Қуръони Каримда ҳомила ҳақида келган оятларни ўрганиб чиқдилар. Ва ҳомила хусусидаги энг тўғри илм Қуръон илми эканини таъкидладилар, уни илоҳий Китоб деб тан олдилар.


ZiyoNET › Саволлар › 2019-2020 йил ўқув йили давомида тавсиянома асосида ОТМ га ўқишга қабул қилинган талабаларнинг контракт тўловлари, миқдори жорий даврдаги контракт суммасининг икки баравари миқдорида белгиланган. САВОЛ: шу белгиланган конракт миқдори ўқув йилининг 1 йили учун холосми? ёки ўқув йилининг белгиланган тартибда, ўқув курсларини якунигачами?\n2019-2020 йил ўқув йили давомида тавсиянома асосида ОТМ га ўқишга қабул қилинган талабаларнинг контракт тўловлари, миқдори жорий даврдаги контракт суммасининг икки баравари миқдорида белгиланган. САВОЛ: шу белгиланган конракт миқдори ўқув йилининг 1 йили учун холосми? ёки ўқув йилининг белгиланган тартибда, ўқув курсларини якунигачами? >\nMadrakhimov Xayrullo Zokirovich\nИшлайди: Уй-жой коммунал хизмат кўрсатиш бошқармаси\n3 ой аввал тармоқда бўлган\n2019-2020 йил ўқув йили давомида тавсиянома асосида ОТМ га ўқишга қабул қилинган талабаларнинг контракт тўловлари, миқдори жорий даврдаги контракт суммасининг икки баравари миқдорида белгиланган. САВОЛ: шу белгиланган конракт миқдори ўқув йилининг 1 йили учун холосми? ёки ўқув йилининг белгиланган тартибда, ўқув курсларини якунигачами?


Навоийда Канада компанияси билан янги қўшма корхона ишга туширилди - Халқ сўзи\nНавоийда Канада компанияси билан янги қўшма корхона ишга туширилди\n10:22 03 Сентябр 2020 Иқтисодиёт\nБугун Навоий шаҳрида “Navoiy Kompozit” МЧЖ қўшма корхонасининг биринчи навбати ишга туширилди.\nҚўшма корхона Канаданинг “CENTURY CREDIT ENTERPRISES LTD” компанияси билан ҳамкорликда ташкил этилиб, «Композит қурилиш материаллари ишлаб чиқаришни ташкил этиш» лойиҳаси доирасида унга «Навоий» эркин иқтисодий зонаси иштирокчиси мақоми берилди.\nШу асосда корхона фаолияти учун «Навоий» эркин иқтисодий зонасининг Навоий шаҳар ҳудудидан 1,7 га ер майдони ажратилди.\nЛойиҳа доирасида корхона фаолиятини йўлга қўйиш учун 1,5 миллион АҚШ доллари миқдорида инвестиция маблағи жалб этилиб, (шундан 1,2 миллион АҚШ доллари тўғридан-тўғри хорижий инвестициялар) лойиҳанинг биринчи навбати ишга туширилиши натижасида 50 та янги иш ўринлари яратилди.\n— Қўшма корхонамиз анча илгарироқ ишга тушиши лозим эди, - дейди корхона таъсисчиси Одил Зарипов. — Бироқ пандемия туфайли хорижлик мутахассислар кела олишмади. Ниҳоят ўз мутахассисларимиз салоҳияти билан уни ишга туширишга муваффақ бўлдик.\nЛойиҳанинг йиллик қуввати 500 минг м2 композит тош плиталари, 1000 м2 қайта ишланган сунъий ва табиий тош маҳсулотлари ишлаб чиқарилишига мўлжалланган. Натижада қарийб 60 млрд. сўмлик маҳсулот тайёрланиб, шундан 500,0 минг АҚШ долларлиги экспортга йўналтирилади. Энг муҳими ушбу лойиҳада маҳсулотлар\nишлаб чиқарилишида 95 фоиз маҳаллий хом ашёдан фойдаланилади. Корхонанинг иккинчи навбати ишга туширилиши яна 50та янги иш ўрни яратиш имконини беради.\nЖамоат транспортида тарқатиладиган тиббий қўлқоплар кимнинг ҳисобидан харид қилинади?\nБарча мактаблар очилса, онлайн ўқиш тўхтатиладими? Ёки хоҳлаган ота-она боласини онлайн ўқитишни давом эттирса бўладими? — долзарб саволларга аниқ жавоблар


Теннис бўйича йилнинг илк «катта дубулға» туркумидаги мусобақаси – «Australian Open»нинг эркаклар яккалик баҳслари ўз ниҳоясига етди. Финалгача россиялик 25 ёшли Даниил Медведев ҳамда сербиялик Новак Жокович етиб келди.\nДунёнинг биринчи ракеткаси Жокович финалнинг фақат биринчи сетида қийинчиликка дуч келди ва тайбрекда ғалаба қозонди. Кейинги икки сетда эса сербиялик теннисчи осонлик билан ғалабани таъминлади: 6:2, 6:2. Шу тариқа Жокович 9-марта Австралия очиқ чемпионатида ғолиб бўлди.\nБу Жоковичнинг «катта дубулға» туркумидаги мусобақаларда қўлга киритган 18-ғалабаси бўлди. Бу борада серб фақат Рожер Федерер ва Рафаэль Надалдан ортда қолмоқда. Бу икки теннисчи 20 марта «катта дубулға» тоифасидаги турнирларни ютган. Бугун Жокович йирик мусобақалардаги 101-совринини қўлга киритди. У 83 марта мастерс туркумидаги мусобақаларда ҳам ғалаба қозонган.\nРоссиялик Даниил Медведев охирги йилларда теннис оламидаги энг ёрқин кашфиёт деб баҳоланмоқда. У ўтган мавсумда йилнинг якунловчи мастерс мусобақасида ғолиб бўлганди. Ўшанда россиялик теннисчи яримфиналда Жоковични енгган. Медведевнинг ҳисобида мастерс туркумидаги 9 та мусобақа ғолиблиги бор. 25 ёшли спортчи икки марта «катта дубулға» туркумидаги турнир финалига чиққан. Медведев бугунги рақиби Жокович учун ҳам ноқулай рақиб ҳисобланарди. У охирги тўртта ўзаро ўйиннинг учтасида сербни мағлуб этган. Австралия очиқ чемпионати финали Медведевни дунё рейтингида учинчи ўринга олиб чиқди.\nМедведев «Australian Open» яккалик баҳсларида ғолиб бўлган тўртинчи россияликка айланиши мумкин эди. Унгача Евгений Кафелников (1999), Марат Сафин (2005 йил) ва Мария Шарапова (2008) йилнинг илк «катта дубулға» мусобақаси ҳисобланган «Australian Open»ни ютган.\nЖокович «Australian Open»нинг бу йилги мусобақасини энг кўп эйс қилган теннисчи бўлиб якунлади. У еттита ўйинда 103 та эйсни амалга оширди. Финалда Медведев сербга бундай имкониятни атиги уч марта берди ва ўзи 6 марта эйс қилди. Бироқ Жоковичда биринчи зарбадан кейин очко ютиб олиш самарадорлиги юқори бўлди. Шунингдек, серб юзага келган 11 та брейк поинтдан 7 тасини ютиб, катта устунликни таъминлади. Жокович финал давомида россиялик рақибининг энг нозик жиҳатига босим қилди: Медведев орқа чизиқдан форхендларни самарали амалга ошира олмагани сабаб Жокович уни тўрга яқинлаштирмасликка ҳаракат қилди ва олис бурчакка берилган зарбалари билан устунлигини мустаҳкамлади. Шунингдек, серб рақиби чап томонидан келган зарбаларга яхши қаршилик қила олмаслигини ҳам тўғри англаб, босим қилди.\nЖокович жуда юқори темп таклиф қилмади ва рақибини доимий тўрдан олисда ушлади. Узун зарбаларда оқсайдиган Медведев эса кўп марта форхенд амалга оширганда тўпни аутга ёки тўрга уриб, сербга очко совға қилди. Мутахассисларнинг фикрича, Жокович финални тактик устунлик билан осонликча ютиб олди.\nБу йил мусобақада мукофот жамғармаси олдинги йилгига қараганда камайган. Жокович мусобақа ғолиби сифатида 2,75 миллион евро ишлаб олди. Ўтган йил ғолиблар учун мукофот 4,12 миллион доллар этиб белгиланган. Турнир финалига етиб борган Медведев 1,5 миллион доллар мукофот билан ортга қайтадиган бўлди.


Қудратулло Абдуқаҳҳоров: "Эррол Спенс билан жанг қилишни хоҳлайман"\n26 сентябрь, 2019, 22:50 887\nҲамюртимиз 18 октябрда Луис Коллазо билан жанг қилади.\nХабарингиз бор, 28 сентябрь куни АҚШнинг Лос-Анджелес шаҳрида 66.7 кг вазн тоифасида IBF чемпиони Эррол Спенс ҳамда WBC чемпионлик камари соҳиби Шон Портер ўртасида камарларни бирлаштирувчи жанг бўлиб ўтади. Бу жангнинг биз учун аҳамитяли жиҳати ушбу қарама-қаршиликнинг ғолиби, катта эҳтимол билан ҳамюртимиз Қудратулло Абдуқаҳҳоровдан ўз титулларини ҳимоя қилиш учун мажбурий жанг ўтказишга тўғри келади. Албатта, 18 октябрь куни Қудратулло АҚШлик Луис Коллазо устидан ғалаба қозона олса, ўйлаймизки юртдошимиз буни уддалай олади. Шунинг учун, бу жанг борасида ва тайёргарлик жараёнлари ҳақида боксчимизнинг фикрлари билан қизиқдик...\n- Қудратулло 28 сентябрь куни эҳтимолий рақибларингиз Эррол Спенс ҳамда Шон Портер ўзаро жанг олиб боришади. Айтингчи, қай бирининг имконияти юқори?\n- Ҳар иккиси ҳам ажойиб боксчилар. Барчасини ринг кўрсатади. Лекин Эррол Спенс анчагина кучли деб ўйлайман. Икки кун вақт қолди. Насиб қилса, ким ғолиб бўлишини тез орада билиб оламиз.\n- Эрролни Портердан устуник жиҳати нимада?\n- Бўйлари баланд, қўллари узун. Қолаверса, чапақай боксчи. Умуман жангларини кузатсангиз Спенс “класс” борасида бир бош баланд.\n- Умуман олганда қай бири билан тўқнаш келишни хоҳлардингиз?\n- Шубҳасиз, Эррол Спенс. Унда мағлубият йўқ. Аслида, юксак натижаларни қайд қилишни истар экансиз, бу йўлда ҳар қандай рақиб билан жанг қилишингизга тўғри келади.\n- Навбатдаги рақибингиз, Луис Коллазони ўрганиш ишлари қандай кечмоқда?\n- Мураббийим Илгар Алиев билан Youtube даги жангларини кўриб чиқмоқдамиз. Шунга қараб тайёргарлик олиб бораяпмиз.\n- Жангга тайёргарлик босқичи фақат Ўзбекистонда бўлиб ўтиши режалаштирилганми?\n- Тайёргарлик жараёнларини юртимизда якунламоқчимиз. Аслида, АҚШда олиб бормоқчи эдик. Лекин мураббийимнинг виза билан боғлиқ муаммолари пайдо бўлганлиги туфайли, қолиб кетдик. Илгар ака визасини кеча олди. Энди, жангдан бир ҳафта аввал океан ортига йўл оламиз.\n- Машғулотлар жараёнида сизга спарринг рақиб бўлиб, кимлар ёрдам бермоқда?\n- Достон Турдиев, Жамшид Нажмиддинов, Улуғбек Собиров ва Жасур Аҳмаджоновлар жуда катта кўмак беришяпти. Ўз ўрнида уларга миннатдорчилик билдириб қоламан.\n- Коллазони бойларини кузатдик деяпсиз, шу кунгага қадар тушган рақибларингиз орасидаги қай бирининг жанг олиб бориш услубига ўхшаб кетар экан?\n- 16 та жанг ўтказган бўлсам, булар орасида филиппинлик чарақай боксчи Адонис Кабалкуинто билан “World Boxing Council Asian Boxing Council Silver Welter Title”камари учун баҳс олиб борганман. Айнан шунга жанг олиб боиш услублари бироз ўхшаб кетади. Бироқ, барибир бошқа тоифадаги рақиб деб айта оламан.


Мирзиёев Сурхондарёда агрофирмалар тузиш ҳақида қарор чиқарди\nноябр 16, 2016\nЎзбекистон Вазирлар Маҳкамаси 9 ноябрь куни Сурхондарё вилоятидаги деҳқон хўжаликлари имкониятларидан самарали фойдаланиш ҳақида қарор қабул қилди. Бу қарорда вилоятда қишлоқ хўжалиги маҳсулотларини тайёрлайдиган, сақлайдиган, қайта ишлайдиган ва хорижга экспорт қиладиган агрофирмалар ташкил этилиши назарда тутилган. Бироқ, фермерларнинг айтишларича, токи бу агрофирмалар давлат улушидан чиқарилмас ва фермер етиштирган маҳсулот рақобат асосида сотиб олинмас экан, деҳқоннинг косаси оқармай қолаверади.\nВазирлар маҳкамаси қарорига кўра, масъулияти чекланган жамият(МЧЖ) шаклидаги агрофирмалар Сурхонадрё вилоятининг мева-сабзавот етиштирувчи ҳар бир туманида тузилади.\nҚарорда Ташқи иқтисодий алоқалар миллий банкига бир ой мобайнида агрофирмаларга энг ками 2 миллиард сўмлик кредитлар ажратиши шартлиги айтилган.\nТузиладиган агрофирмаларга мева-сабзавот ва узум маҳсулотларини улгуржи савдоси билан шуғулланиш ҳуқуқи берилади.\nАйни кунларда, мамлакатнинг жанубий туманларида агрофирмалар тузиш ишлари жадал бошлаб юборилган.\nДенов тумани ҳокимининг иқтисодий масалалар бўйича ўринбосари Дилмурод Аллабердиевнинг айтишича, агрофирмалар тузишдан асосий мақсад фермерлар ва аҳолининг шахсий томорқаларида етиштирилган ҳосилга чет элда харидорлар топиб, уни сотишдир:\n- Бизда маҳсулот етарли, баъзан ортиб ҳам қолади. Мана, жорий йилнинг май-июнь ойларида бизда пиёз 50 сўм бўлиб қолди. Нарх жуда ҳам паст бўлгани боис, баъзи одамлар даласидаги пиёзни териб олиш харажатидан қочиб, пиёзи билан ерини ҳайдаб ташлади. Агар шундай агрофирмалар бўлганида, уни аҳолидан 300-400 сўмдан сотиб олиб, уни хорижга чиқариб сотиши керак эди. Ёки уни сотиб олиб сақлаганда эди, ҳозир катта фойда олган бўлар эди. Чунки, айни пайтда, бозорда пиёзнинг нархи 800 сўмга чиқиб кетди. Агрофирмалар халқ учун ҳам, давлат учун ҳам фойдали бўлади, деди ҳоким ўринбосари.\nАллабердиевнинг айтишича, келажакда агрофирмалар хориж давлатлари билан шартномалар тузади ва ўша шартномага асосан маҳсулот етказиб беради:\n- Масалан чет элдаги ташкилот агрофирма билан “менга февраль ойига карамнинг “Айсберг” навидан фалон тонна етказиб бер”, деган мазмунда шартнома тузади. Агрофирмалар эса ўз навбатида фермер хўжаликлари ва аҳолига бу ҳақда буюртма беради. Агрофирмалар ишини энди бошлаяпти. Ҳозирча буюртма бериш йўқ, халқимиз етиштирган маҳсулотларни хорижга сотиш имкониятларини қидириш ишлари бошланяпти, деди Дилмурод Аллабердиев.\nБироқ, исми сир қолишини сўраган сурхондарёлик фермерлардан бирининг айтишича, давлат улуши ҳисобидан ташкил қилинаётган агрофирмалар воситачи ташкилот ҳисобланади ва деҳқон етиштираётган маҳсулот рақобат асосида сотиб олинмас экан, асосий фойдани фақат агрофирмалар кўради:\n- Агрофирмалар “Ўзагроэкспорт” ташкилотига бўйсунади. Яна монополия. Пахта, буғдой каби, мана мева-сабзавот ҳам монополия бўляпти. Агар шундай бўлса ҳеч қандай ўзгариш бўлмайди. Масалан, мева пишди дейлик. У ҳўл нарса, узоғи билан бир ҳафтада териб сотиш керак. Бу мевани сотиб оладиган рақобатчи ташкилот ёки харидор бўлмас экан, агрофирмага ўхшаган монополистлар ўзи истаган нархни қўяди. Яна деҳқон арзон-гаровга сотишга мажбур бўлади, дейди фермер.\nФермер бу жараёнда ўзи гувоҳ бўлган воқеани гапиради:\n- Тошкент вилоятининг Паркент туманида менинг дўстим бор. У узумчилик билан шуғулланади. Ҳозир давлат ташкилоти унга узумингни килосини 800 сўмдан сотгин деяпти экан. Лекин, айни пайтда Россияга узум олиб бориб сотадиган хусусий тадбиркор килосига 14 минг сўмдан таклиф қиляпти. Ўртадаги фарқни кўряпсизми, 15 баравар арзон оляпти, давлатники. Худди шунингдек, мева-сабзавот етиштирувчи ўз маҳсулотини эркин ва келишилган нархда сотиш имкониятига эга бўлмас экан, ҳеч нарса ўзгармайди. Энг аввало, агрофирмалардан давлат улушини бекор қилиш керак, чет элга маҳсуотни бемалол сотадиган агрофирмаларни кўпайтириш керак. Ана ўшанда деҳқонга ҳам фойда бўлади, валюта тушуми ҳам кўпаяди, деди фермер.\nЎзбекистон Иқтисодиёт вазирлиги ва Статистика бўйича давлат қўмитаси қўшма ҳисоботига кўра, 2016 йилнинг дастлабки тўққиз ойи ичида ўтган йилнинг айнан шу даврига нисбатан янги ва қайта ишланган мева-сабзавот маҳсулотларининг экспорт ҳажми 40 фоизга ўсган.\nЎзбекистон Бош вазири Шавкат Мирзиёев 20 сентябрдан бошлаб Ўзбекистондаги мева-сабзавот экспорти билан шуғулланувчи корхоналар учун валюта тушумини мажбурий тартибда сотиш миқдорини икки баробарга камайтириш ҳақида қарор чиқарган эди.\nҚарорга кўра, мева-сабзоват экспортёрлари эндиликда валюта тушумининг 25 фоизини сотади. Шу пайтгача тушумнинг 50 фоизини сотиш мажбурияти белгиланган эди.\nЖорий йилда давлат ташкилотлари деҳқонлардан маҳсулотини арзон нархда давлатга сотишга мажбурлаш ҳолатлари кузатилган эди.\nИюль ойида Самарқанд вилоятининг Иштихон тумани ҳокимлиги ўз томорқасида узум етиштирган одамларга ҳосилни бозор нархида эмас, балки арзон-гаров давлатга топширишга мажбурлаган эди.


'Ўзбекистонда ишсиз кўп, аммо келажакда ишчи кучи етмай қолади' - BBC O'zbek\n'Ўзбекистонда ишсиз кўп, аммо келажакда ишчи кучи етмай қолади'\nImage caption Ўзбекистонда иш топа олмаган миллионлаб ёшлар яқин ва узоқ хориждан иш излашади\nЎзбекистонда ишсизлар сони ўта камлиги, меҳнатга лаёқатли аҳолининг атиги 5% иш излаётгани айтилади.\nБироқ на оддий ўзбеклар, на таҳлилчилар бу расмий рақамларга ишонадилар.\nЗотан ҳозир камида 3-4 миллион ўзбекистонлик Россия ва Қозоғистонда ишламоқда. Яқин ва узоқ хорижга чиқиб кетаётган ҳам малакасиз, ҳам ўқимишли ёшлар оқими тўхтаётгани йўқ.\nМамлакатдаги ҳақиқий воқеликни акс эттирадиган маълумотларни қўлга киритиш ўта мушкул.\n"Қоғозларда бошқа гап, ҳаётда бошқача воқелик" - дейди Ўзбекистонда ишсизлик масаласини ўрганган Тошкентдаги "Эксперт" ишчи гуруҳи раҳбари Суҳроб Исмоилов - "Ўзбекистонда демография тадқиқотлари ўта кам ва бўлганда ҳам натижаси ошкор қилинмайди".\nЎзбекистон ҳукумати эндиликда ишсизликни обдон ўрганиб, ҳатто четга кетаётган меҳнат муҳожирлари борасида ҳам хонадонма-хонадон юриб, шуғулланмоқчи.\nАммо кўпчилик уйма-уй юриб суриштириш ёрдамида ҳукумат қачон ё қайси мамлакатга кетган одам ҳақида керакли маълумотларни қўлга киритишга интилмасмикан, дея хавотир билдирадилар.\nҲозир миллионлаб ўзбекистонлик ёшлар Россия ва Қозоғистонда турли ишларни бажариб пул топишади. Ўзбекистонда эса олий маълумотли ва ҳунарли ёшлар ҳам бугун иш топишга қийналишларини айтишади.\n"Туркия ва ҳатто Оврўпода ўқиб келган ёшлар тузукроқ иш топа олмай, тижорат қилишга мажбур бўлишмоқда" - дейди ўз номини ошкор этишни истамаган ўзбек талабаси.\nТанқидчиларга кўра, иқтисодий имконларига қарамасдан, Ўзбек ҳукумати ёшларни иш билан таъминлашни уддалай олмаяпти. Айни дамда, келаси 10-15 йил ичида ҳозирги воқелик тескари натижа бериши мумкин, деган хавотирлар ҳам айтилмоқда.\n"Миллионлаб ёшлар Россияга кетишмоқда. Қашшоқлик ва аёлларни бичиш туфайли туғилиш камайган" - дейди Суҳроб Исмоилов -"Шу боис келаси 10-15 йил ичида Ўзбекистонда меҳнатга лаёқатли ишчи кучи етишмай қолиши ҳам мумкин".\nХалқаро молиявий инқироз ва йирик иқтисодларнинг депсиниб қолаётгани жаҳон иқтисодиётига у қадар уйғунлашмаган Ўзбекистонга катта таъсир этмаган.\nЎзбек расмийлари бераётган рақамлар эса мамлакат иқтисоди ўсишини Хитой, Туркия ва Бразилия каби жадал ўсаётган иқтисодлар қаторига қўшади.\nАммо воқелик билан яқиндан таниш мутахассисларга кўра, Ўзбек ҳукумати айтаётган иқтисодий ўсиш ортидан на аҳоли турмуши яхшиланган, на янги иш ўринлари яратилган.


Россия бўйлаб намойишлар уюштирилди\nҚаллоблар ва ўғрилар танловни қайтаринг - норозилар шиори.\nРоссиядаги намойишчилар 4 декабр кунги сайлов натижалари бекор қилиниши, сиёсий маҳбуслар озод этилишини талаб қилдилар.\nРоссияда 4 декабр куни ўтказилган парламент сайлови натижалари Бош вазир Владимир Путин етакчилигидаги Ягона Россия партияси фойдасига соҳталаштирилганига қарши Россия бўйлаб “Адолатли сайловлар учун” шиори остида норозилик намойишлари уюштирилди.\nШанба куни Санкт-Петербург шаҳрининг Пионерская майдонидаги рухсат берилган намойишда 10 мингга яқин одам қатнашди.\nДПА ахборот агентлиги хабарига кўра, Санкт-Петербург шаҳрининг бошқа жойларида рухсат этилмаган намойиш уюштиришга уринган ўнлаб мухолифат аъзоси полиция ходимлари томонидан калтакланиб тарқатиб юборилган.\nМосква шаҳридаги рухсат этилган намойиш Кремл яқинидаги Болотная майдонида бўлиб ўтди.\nРоссия полицияси маълумотига кўра, намойишда 25 мингга яқин одам қатнашган.\nБироқ тадбир иштирокчилари намойишда 40 мингдан кўп одам қатнашганини билдирди.\n29 яшар инженер Лидия намойишга чиққани сабаби ҳақида Озодликка буларни айтди.\n- Сайлов натижалари соҳталаштирилгани ва сайловчилар алданганига норозилик билдириш учун бу ерга йиғилдик, - деди Москвадаги намойиш иштирокчиси Лидия.\nБолотная майдонидаги намойишда мухолифат лидерлари, жумладан, Борис Немцов ҳам қатнашди.\nРоссия мухолифати лидерлари 4 декабр кунги сайловлар натижаларини бекор қилишга чақирувчи, сиёсий маҳбуслар озод этилиши ва Марказий сайлов комиссияси бошлиғи Владимир Чуров лавозимидан бўшатилиши талаб қилинган резолюцияни қабул қилдилар.\nОзодлик мухбирига кўра, намойиш хавфсизлик чоралари кучайтирилган ҳолда полиция ходимлари кузатувида тинч ўтган.\nРоссия Омбудсмани Владимир Лукин намойишлар уюшқоқлик билан ўтганидан мамнун эканини алоҳида таъкидлади.\n- Мен воқеалардан тўлиқ қониқиш ҳосил қилдим дея оламан. Милиция ходимлари ўзини тўғри тутяпти. Тадбир яхши уюштирилган. Қатнов йўлга қўйилган. Воқеаларни жойида ҳал қилиш учун ҳамма нарса муҳайё. Ўтиш жойи ташкиллаштирилган. Юриши қйин бўлган одамларга автобуслар бериляпти. Шу пайтгача қонунбузарликка йўл қўйилгани ёки қандайдир қўполликларни кўрганим йўқ, - деди Россия Омбудсмани Владимир Лукин.\nВладивосток шаҳрида бошланган Кремлга қарши намойишлар Россиянинг 15та шаҳрида давом этди. Норозилик намойишларида бир неча юздан, бир неча минг киши иштирок этди.\nХабаровск шаҳридаги намойишда бир неча ўн киши ҳибсга олингани хабар қилинди.\nРасмий маълумотларга кўра, Ягона Россия партияси номзодлари Давлат думасидаги 450 ўриндан 238тасини эгаллаган. Бу олдинги сайловдагидан 77та ўрин кам.


ЎзА - Барча футбол мусобақалари 15 августга қадар тўхтатилди\nБарча футбол мусобақалари 15 августга қадар тўхтатилди\nРеспублика махсус комиссиясининг қарорига кўра Ўзбекистонда жорий этилган карантин чекловлари жорий йилнинг 15 августига қадар узайтирилди. Ўзбекистон Профессионал футбол лигаси ҳам мазкур қарорни ҳаётга татбиқ қилиш, юртимиздаги эпидемиологик вазиятнинг тобора жиддийлашиб бораётганлигини инобатга олиб 15 августга қадар барча футбол мусобақаларини (Суперлига, Прол-лига, 1-лига, Аёллар ва футзал чемпионатлари) вақтинча тўхтатишга қарор қилди. Бу ҳақда ЎзПФЛнинг расмий сайти хабар тарқатмоқда.\n“Карантин талаблари кучайтирилаётганидан келиб чиқиб, ЎзПФЛ ўз мусобақаларини тартибга солиб келди. Бунда ташкилот биринчи галда клублар дуч келиши мумкин бўлган муаммолар ҳамда футболчилар саломатлиги масаласини биринчи ўринга қўйди.\nБиринчи галда Биринчи лига ва Аёллар чемпионати мусобақаси, кейинроқ эса футзал чемпионати номаълум муддатга қолдирилди. Coca-Cola Суперлига ҳамда Про-лига мусобақаси эса давом эттирилди. Орада вирус юқтириб олган футболчилар аниқлангач, ЎзПФЛ ҳар икки мусобақани августга қадар тўхтатишга қарор қилди.\nЎзбекистон футбол ассоциацияси республикада карантин талаблари 15 августга қадар узайтирилганидан келиб чиқиб, мана шу муддат давомида футбол учрашувларини ўтказмаслик бўйича тавсия хатини тақдим этди. Яъни, терма жамоалар учун масъул ташкилот ҳам футболчилар саломатлиги масаласини биринчи планга олиб чиқди.\nМусобақанинг қай тариқа тикланиши, тақвим ва формат қай кўринишда бўлиши масаласига кейинроқ ойдинлик киритилади”, дейилади сайт хабарида.


Кулгили саргузаштлар ҳақида жиддий асар. «Дон Кихот» романи ҳақида - Daryo\n16:24, 25.02.2020 49628\n«Дарё» колумнисти Нурбек Алимов «Жаҳон адабиётининг энг буюк асарлари» рукни доирасида машҳур бадиий асарларни таҳлил қилишда давом этади. Бу ҳафта у Мигель де Сервантеснинг «Дон Кихот» романи ҳақида ҳикоя қилади.\nАсарни илк бор ўқувчилик кезларим ўқиганман. Ўша пайтларда бола онгим билан қизиқарли ва кулгили деб ўйлаган романга кейинчалик яна қайтгач, ундаги жуда кўп жиҳатларга эътибор қарата бошладим. Давр адабиёти билан танишгач эса, асар ҳозиргача энг мукаммал роман жанридаги китоблардан бири эканига амин бўлдим.\n«Ла-манчлик айёр идальго Дон Кихот» ёки шунчаки «Дон Кихот» – буюк испан ёзувчиси Мигель де Сервантес Сааведра қаламига мансуб роман. Асар икки жилдда нашр этилди. Биринчиси 1605 йилда, иккинчиси 1615 йилда дунё юзини кўрди. Роман рицарлар ҳақидаги асарларга пародия сифатида яратилди. Кейинчалик жуда кўп тилларга таржима қилиниб, дунё адабиётининг энг машҳур асарларидан бирига айланди.\n«Дон Кихот» фильмидан кадр\nЛа-Манчдаги қашшоқ зодагон, кекса Алонсо Кехана рицарлар ҳақида жуда кўп романлар ўқийди, оқибатда ўзи ҳам жаҳонгашта рицар бўлишни хоҳлайди ва ўзига Дон Кихот номини олади. У содда ва кенг феълли инсон бўлиб, рицарлар фақат кучсиз ва ночорларга ёрдам бериш учун яшаганига қаттиқ ишонади ва адабий қаҳрамонларни такрорлашни орзу қилади, аммо кулгили вазиятларга дуч келади.\nЙўл бўйидаги қовоқхонанинг эгаси, Дон Кихотнинг елкасига қоқиб қўйиш орқали унга рицарлик рутбасини беради. Сафарга кетишдан олдин Дон Кихот деҳқон Санчо Пансани хизматкор қилиб ёллайди ва уни ўз қуролбардори этиб тайинлайди. Дон Кихот келажакда эришадиган барча ютуқларини қалбидаги ягона аёл – Дульсинеяга бағишлайди.\nСафар давомида Дон Кихот ва унинг хизматкори йўлда шамол тегирмонларини учратади. Дон Кихот уларни даҳшатли маҳлуқлар деб қабул қилади. Унинг фикрига кўра, сеҳргар Фрестон маҳлуқларга шамол тегирмони кўринишини берган. Унга қарши жангга кирган Дон Кихот мағлубиятга учрайди – тегирмон уни «қаноти» билан суриб ташлайди ва қуролини синдиради.\nБироз вақт ўтгач, саёҳатчилар қўйлар подасини учратади. Дон Кихот яна Фрестоннинг сеҳр-жодуси бежиз эмаслигига ишонади: рицарнинг сўзларига кўра, сеҳргар жанговар қўшинларини ҳайвонларга айлантирган бўлади. Санчо Панса хўжайинини ишонтиришига қарамай, Дон Кихот ўзи тасаввур қилган жангда қатнашишга шошилади, аммо яна омадсизлик – ғазабланган чўпонлар уларни тошбўрон қилади.\nЙўловчилар содда рицарни устидан кулади. Дон Кихот қўлга олинган қароқчиларни озод қилади ва улардан бу қаҳрамонлиги ҳақида кўнглидаги аёлига айтиб беришини сўрайди. Аммо қароқчилар Дон Кихотни калтаклайди.\nАтрофдаги одамлар Дон Кихотни жинни деб ўйлайди, уни уйига қайтаришга ҳаракат қилади. Қариндошлари Дон Кихотни уйда бир муддат ушлаб туради. Аммо кўп ўтмай у ўзининг саргузаштлари ҳақида роман чоп этилганини билиб, яна йўлга тушиш тадоригини кўра бошлайди. Бир герцог рицарни ўз қасрига таклиф қилади, у ўзини унинг қаҳрамонликларидан қойил қолгандай тутса-да, аслида, герцог Дон Кихотнинг устидан кулар эди.\n«Кўзгулар рицари»га қарши курашда ютқазгандан кейин уйга қайтган Дон Кихот шунчаки одамларга кулгу бўлганини англайди ва қайғуга чўмиб касал бўлиб қолади.\nДон Кихот ўз мол-мулкига васиятнома ёзади, ҳамма нарсани жиянига қолдирмоқчи бўлади, лекин у васиятномага ҳеч қачон рицарлар ҳақидаги бемаъни романларни ўқиган одамга турмушга чиқмаслик шартини киритиб қўяди.\nИспан адабиётининг энг буюк асарини қисқа сатрларда таҳлил қилиб чиқиш жуда мураккаб иш. Бу асар ҳақида кўп нарса ёзилган бўлсада, у ҳали-ҳануз кўплар учун номаълум бўлиб қолмоқда. Узоқ асрлар давомида ўз юртида адабиёт титани деб қаралган Сервантес, уни энди қўлига олган ўқувчига эски услубдаги, оғир ва қийин муаллиф сифатида намоён бўлиши мумкин. Кўп саҳифали Дон Кихотни ўқиб чиқиш улкан вазифа сифатида кўриниши табиий, аммо асар тили жуда яхши, муаллиф сўзлашиш тилидан фойдалангани сабабли ўқиш осон.\nКаноник матнга биринчи марта дуч келганимдан кейинги уни энг яхши тасвирлайдиган сўз «кулгили» сўзи эди. Дастлаб, китобга мурожаат қилган ўқувчи асардаги кулгили вазиятлар кўплигидан ҳайратда қолади. Ишонинг, агар «Дон Кихот» дунёнинг энг буюк романларидан бири бўлса, бу аниқ унинг шунчаки мутойиба учун ёзилганидан эмас. Даврлар ўтса-да, оддий, бачкана юмордан узоқ бўлган, истеҳзо ва пародияга асосланган Сервантеснинг услуби бугунги кунда ҳам долзарб ҳисобланади.\nДон Кихот адабиётга қизиқувчилар учун қимматли марварид, чунки унда Сервантес катта муваффақият билан давр адабиётини тўлиқ кўрсатиб беради: психологик ҳикоялар, пасторал саргузаштлар, ҳар хил шеърий композициялар... Европа адабиёти олтин асри урф-одат ва риторикалари кўз олдимизда ёқимли ва осон ҳазм бўладигандек намоён бўлади.\nАдабиётга унинг ичидан қарашни ёқтирадиган ёки романтик ижоднинг йирик новаторлигига дуч келмоқчи бўлган киши учун Дон Кихот асари жуда муҳим. Унда биз ўша даврнинг бошқа ҳар қандай асарларига қараганда тўлиқроқ ва ҳозирги замонавий тушунчасидаги асл романни топамиз. Адабий жанрлар каталогида Дон Кихотни замонавий роман ва ҳатто постмодерн риторикасининг таркибий қисми сифатида ҳам кўриб чиқишимиз мумкин: архетиплар олдида белгилар яратиш, сатрларда полифоник диалоглардан фойдаланиш, эркин услуб ва романнинг энг кўп ишлатиладиган механизми бўлган узилишлар орқали ноаниқлик муҳити шундай хулосага олиб келади. Чунки сиз Сервантеснинг буюк адабий замондошлари бўлган Лопе де Вега, Франсуа Раблэ, Мишель де Монтань ва Уильям Шекспирлар ижодида юқорида санаб ўтилган хислатларни топа олмайсиз.\nГарчи оммавий фикр Дон Кихотни кулгили асар деб билса-да, роман жуда кўп нарсаларни ўз ичига олган. Асарни икки марта бошқа-бошқа таассурот билан ўқиб чиқиш мумкин, бири юзаки ва шунчаки дам олиш мақсадида, иккинчиси чуқур таҳлил билан. Асар аста-секин, эҳтимол муаллиф кўзламаган инсон табиати ва унинг икки томонлама психологик фаолиятининг чуқур таҳлилига айланган. Бу олижаноб, аммо воқелик идеализми ва амалдаги реализм томонидан эзилган инсон психологияси.\nАсарда Сервантес ўз даврининг бузуқ жамиятини таҳлил қилади, аммо ахлоқ-одоб ва насиҳат оҳангидан фойдаланмайди. Ҳазил – бу танқидий мулоҳаза юритишнинг энг яхши усули.\nМадрид майдонидаги Дон Кихот ва Санчо Панса ҳайкали\nШуни ёдда тутиш керакки, Сервантес Мадрид адабиёт доираларининг ёпиқ дунёсида катта муваффақиятга эришишга ҳаракат қилди. Бошқа муаллифлардан фарқли ўлароқ, у эшикларни очиш учун имтиёзга эга эмасди. Бироқ бунга лойиқлигини асар орқали исботлади.\nКитобни ўқиб чиқмаган одамлар Дон Кихот ҳақида эшитиши билан унинг кулгили қиёфасини эслайди, шамол тегирмонларига қарши жанг қилган телба ҳақидаги қалин китобни тасаввур қилиб, ўқишдан воз кечади. Биринчи ёндашувда китоб юқорида айтилгани каби туюлиши табиий, аммо бу тушунчаларингиз сизни алдаётган бўлиши ҳам мумкин. Китобни албатта ўқиб чиқинг.\n– Сеньор, – деди Санчо, – буйруқ бериш ҳар доим ёқимли деб ўйлаб қолдим, ҳатто қўйлар подасига бўлса ҳам;\nОсилиб ўлган одамнинг уйида арқон ҳақида гапирмайдилар;\nДунёдаги энг яхши дори ҳам, агар бемор уни қабул қилишдан бош торца, унга ёрдам бермайди;\n– Ҳамма аёллар шундай, – деди Дон Кихот. – Улар табиатининг ўзига хос хусусияти шундаки, уларни севганларни менсимайдилар ва улардан нафратланганларни севадилар;\nЭшак асал билан боқилмайди;\n- Роман сюжети Сервантес қамоқда бўлган пайтида ўйлаб топилган;\n- Дон Кихотнинг машҳурлиги ҳозирги испан тилининг ривожига катта таъсир кўрсатган;\n- Айрим ҳисоб-китобларга қараганда, асар дунёда энг кўп сотилган китоблардан саналади.\n«Бу ҳаётда ё овчисиз, ё ўлжа». «Буюк Гецби» романи ҳақида\n00:14, 01.04.2020 2681\n23:59 Бугун 6654\n23:53 Бугун 3783\n23:44 Бугун 5922\n09:25, 30.03.2020 270367\n00:42 Бугун 253696\n20:33, 29.03.2020 211508\n16:07, 30.03.2020 185684


АҚШ ва Мексика чегарасида девор қуришга 200 компания қизиқиш билдирди\n10:19 / 19.03.2017\nАҚШ президенти Дональд Трамп Мексика чегарасида девор қуришга 200 компания қизиқиш билдираётганини айтди.\n"Бизда девор қуриш бўйича танловда 200 иштирокчи бор. Фикримча, биз аъло даражадаги нархлар ва лойиҳани оламиз", деб айтган Трамп Fox News телеканалига берган интервьюсида.\nАввалроқ АҚШ чегара-божхона хизмати ўз сайтида Мексика билан чегарада девор қуришда иштирок этишни истовчи хусусий компаниялар учун танлов ҳужжатларини чоп этганди.\n"Деворнинг баландлиги 18 футдан пастроқ (5,5 метр) бўлган лойиҳалар номақбул ҳисобланади", дейилган ҳужжатларда. Девор мукаммал кўринишда 30 фут (9 метрдан кўпроқ) баландликка эга бўлиши керак. Бундан ташқари, девор "салобатли кўринишга эга бўлиши " ва АҚШ томондан "кўзга ёқимли рангга бўялиши" лозим.\nДеворнинг мустаҳкамлиги шундай бўлиши керакки, унда 12 дюймдан (30,5 сантимтердан) энлироқ тешик очиш учун камида бир соат вақт кетиши керак. Таъкидланишича, девор бир соат ичида кувалда, кирка, искана, автомобиль домкрати ва қўл автогени каби асбоблар билан таъсир қилишга бардошли бўлиши керак.\nДевор кўрсаткичлари ундан ошиб ўтиш ёки остидан туннел қазишга йўл бермаслиги лозим.\nДональд Трамп сайловолди кампаниясида ноқонуний миграциянинг олдини олиш учун Мексика билан чегарада девор қуришга ваъда берганди. Унинг фикрича, деворни қуриш учун Мексика ҳақ тўлаши лозим, бироқ Мексика ҳеч қачон буни қилмаслигини айтган.\nҲозирча девор қурилиши америкалик солиқ тўловчилар ҳисобидан амалга оширилади: 2017 йилда унинг қурилишига 1,5 млрд доллар ажратиш режалаштирилган.


Иқтисод / Кирманг / Биласизми? / Юртимизда A A A\nЎзбекистон шароитида мажбурий тўловлар ва “вертолёт пуллари” услубини қўллаш мақсадга мувофиқ эмас. Нима учун? Буни қуйидаги мисоллар орқали тушунтириш мумкин.\n– АҚШда даромади 75 минг доллар бўлган ҳар бир фуқарога 1,2 минг доллар, оиладаги ҳар бир болага эса 500 доллардан тўланади. Ушбу миқдор ялпи миллий даромаднинг мамлакатнинг аҳолиси жон бошига 1,8 фоизини ташкил қилади. Агарда ушбу ҳисоблаш Ўзбекистонда қўлланадиган бўлса, тўлов миқдори ҳар бир ишловчи фуқарога 383 минг сўмни ва фарзандлар учун 100 минг сўмни ташкил қилган бўларди. Республика миқёсида бу шубҳасиз, маблағнинг сочилишига олиб келади. Бундай шароитда “вертолёт пуллари”ни тарқатишнинг асосий мақсади бўлган талабни рағбатлантириш хусусида гап-сўз бўлиши мумкин эмас.\nДавлат мамлакатимиз ва бутун дунёда ностабил эпидемиологик даврда иқтисодиётга, аввало кичик бизнес ва хусусий тадбиркорлик субъектлари кўрадиган зарарни минималлаштириш мақсадида онгли равишда иқтисодий ва молиявий ҳаражатларни ўз бўйнига олди. Иқтисодиёт тармоқларига 2,3 трлн. сўм миқдорда солиқ имтиёзлари берди ва Инқирозга қарши курашиш жамғармасидан уларни қўллаб-қувватлаш учун 3,6 трлн.сўм ажратди.\nКиритилди: 17:34 12.07.2020. Ўқилди: 4892 марта. Фикрлар сони: 0 та.


Хотин-қизларга эътибор ҳамма вақт барча саъй-ҳаракатларимиз марказида бўлади | O'zLiDeP\nХотин-қизларга эътибор ҳамма вақт барча саъй-ҳаракатларимиз марказида бўлади\nМамлакатимизда хотин-қизларнинг ҳуқуқ ва манфаатларини таъминлаш, ижтимоий ва сиёсий фаоллигини ошириш давлат сиёсатининг устувор йўналишларидан бири саналади. Кейинги тўрт йилда Президентимиз раҳбарлигида бу борада изчил ислоҳотлар амалга оширилди.\nБинобарин, жамиятда сиёсий ижтимоий-маънавий муҳит барқарорлиги ва тараққиёти аёлларга, ёшларга бўлган муносабат ва эътиборга боғлик. Мамлакатимизда хотин-қизларнинг жамиятдаги ўрни, ижтимоий ҳаётдаги роли муҳим аҳамиятга эгалиги сабабли уларнинг мавқеи ҳар жиҳатдан юқори баҳоланмоқда.\nCўнгги йилларда юртимизда аёлларга бўлган эътибор янада кучайиб, хотин-қизлар масалалари бўйича ҳар бир маҳаллада алоҳида раис ўринбосари, туманда – маҳалла ва оила бўлими бошлиғи ўринбосари ва 2 нафар мутахассиси, вилоятда эса 8 нафаргача штат бирлиги берилди.\nЛекин шунга қарамай бу борада қилиниши лозим бўлган ишлар ҳам талайгина. Асосий муаммо ишсиз ёшлар, хотин-қизларни аниқлаш, уларга замонавий касб-ҳунарларни ўргатиш ва бандлигини таъминлашдир. Боиси жойлардаги учрашувларимиз давомида аксарият шу йўналишдаги муаммоларга кўпроқ дуч келяпмиз ва имкон қадар уларга ечим топишга ҳаракат қиляпмиз. Агар биз уларга муносиб иш топишига кўмаклашсак, ўз-ўзидан ижтимоий ва иқтисодий муаммолар ҳам бартараф этилади.\nЖорий йилнинг 8 октябрь куни Президентимиз раислигида хотин-қизлар ва ёшлар масалаларига бағишлаб ўтказилган видеоселектор йиғилишида ҳам бу икки йўналишнинг долзарб масалларини бартараф этишда бир куч бўлиб, тизимли иш ташкил қилиш зарурлиги таъкидланди.\nШу ўринда эътиборингизни бир муҳим санага қаратишни истардим. Бутун жаҳон бўйича қизларнинг камситилиши, уларнинг ижтимоий муаммоларига эътибор қаратиш мақсадида бундан 9 йил муқаддам Бирлашган Миллатлар Ташкилоти Бош Ассамблеясида бутун дунёда 11 октябрь санасини «Халқаро қизлар куни» сифатида нишонлашга асос солинди. Мазкур сана ҳар йили анъанавий тарзда Андижон вилоятида ҳам ўзгача шукуҳ билан нишонланиб келинмоқда.\nАндижон вилояти ҳокими Шуҳратбек Абдураҳмонов билан биргаликда айни сана муносабати билан вилоятдаги олий таълим муассасаларига давлат гранти асосида ўқишга қабул қилинган қизлар билан бўлган самимий суҳбатимиз уларнинг орзу ва мақсадларига ҳамоҳангликни ўзида ифода этди.\nУчрашув давомида улар билан суҳбатлашиб, фикрлари уйғоқ, дунёқарашлари кенг, билимга чанқоқ эканликларини ҳис қилдик. Қизиқишлари ўқиб-ўрганишлари билан чамбарчас боғлиқлиги, инновацион технологияларга интилишлари, замон билан ҳамнафасликларидан қувондик. Ахир улар келажак тарбиячилари, миллат тарбиячилари!\nЖорий йилда вилоятдаги мавжуд олий таълим даргоҳларига аввалги йилларга нисбатан кўпроқ хотин-қизлар давлат гранти асосида ўқишга қабул қилингани, Президентимиз томонидан аёлларга кўрсатилаётган юксак эътиборнинг ёрқин намунасидир. Эндиликда улар ҳам ўзларининг интеллектуал салоҳияти, чуқур билими ва изланишлари билан илм-фан ривожига муносиб ҳисса қўшади.\nХулоса қилиб айтганда, ишсиз ёшлар, хотин-қизларда мотивация уйғотиб, ишсиз аёлларнинг манзилли рўйхатларини шакллантириш ва бандлигини таъминлаш — бугунги куннинг энг муҳим талаби. Шундай экан, ёшлар ва хотин-қизлармизга эътибор ҳамма вақт барча саъй-ҳаракатларимиз марказида бўлади.


Антисептиклардан тез-тез фойдаланиш зарарли эмасми? | Qalampir.uz\nАнтисептиклардан тез-тез фойдаланиш зарарли эмасми?\nСаломатлик\t23 Октябрь 2020 09:53 7003\nПандемия даврида коронавирусдан ҳимояланиш воситаларидан бири - антисептиклардан тез-тез фойдаланишга тўғри келмоқда. Уларни қўллаганда терининг турини ҳисобга олиш керак ва тери парвариши ҳақида ҳам унутмаслик зарур.\nБу борада дерматологлар турли фикрлар билдиришган.\n"Антисептик воситалардан қандай миқдорда фойдаланиш терининг индивидуал таъсирчанлигига боғлиқ. Бу борада универсал чеклов йўқ", деган дерматолог Инна Петросова. Шунингдек, у қўлқоп кийиш ва тез-тез қўл ювиш ҳам муаммоларга олиб келиши мумкинлигини қўшимча қилган.\nЯна бир дерматолог Татьяна Егорова эса соғлом терига эга одамлар антисептикдан кунига уч мартадан кўп фойдаланмаслиги керак, деб ҳисоблайди. Унинг сўзларига кўра, терини қуритиб юбормаслик учун таркибида глицерин, алоэ экстракти бўлган, спирт миқдори эса кам бўлган антисептикларни танлаш керак.\n"Антисептикка реакция ҳамма одамда ҳар хил бўлади", деган бошқа дерматолог Екатерина Надежкина.\nШунингдек, у антисептикни қўллагандан сўнг, иложи борича терини намлантирувчи кремлардан фойдаланиш кераклигини таъкидлаган.\n27 Февраль 09:21 47531\n28 Февраль 12:08 38822\n26 Февраль 16:24 28182\n26 Февраль 16:34 23508\n27 Февраль 16:47 20386


Ҳам жисмоний, ҳам маънавий покланиш, қалбан улғайиш фурсати – Jurnalist\nҲам жисмоний, ҳам маънавий покланиш, қалбан улғайиш фурсати\nR S2020-04-19T22:03:42+05:0019 Aprel, 2020|Умумий янгиликлар|\nҲар бир кунимиз шукр ва фикр оралиғида кечмоқда. Яқинда телевизорда шифохонадан фарзанди билан соғайиб қайтаётган аёлни кўриб, ниҳоятда таъсирландим. Тасаввуримда шундай бўлдики, она — бугунги кунимиз, қўлидаги бола — келажагимиз. Уларни олқишлаб, қарсаклар билан кузатиб қўяётган шифокорлар эса замон қаҳрамонларидир.\nДарҳақиқат, бугун коронавирус пандемиясига қарши курашда халқимиз янада жипслашди, шифокорлар билан бирга, миллий гвардия, ички ишлар ходимлари, давлат ва жамоат ташкилотлари вакиллари баҳамжиҳат меҳнат қилмоқда. Қишлоқ хўжалиги соҳаси фидойилари эртанги кунимиз учун, дастурхонларимиз тўкинлиги, турмушимиз фаровонлиги учун тер тўкмоқдалар. Бу ҳолатларни кўриб, ҳаёт фидойилик асосига қурилган экан, дея ўйлаб қоласан, киши.\nБеморларнинг тузалиб, яна соғлом ҳаётга қайтаётгани мамлакатимизда пандемияга қарши ўз вақтида, ниҳоятда аниқ ва самарали чора-тадбирлар кўрилганини яққол ифодалайди. Буларнинг барчаси мамлакат миқёсида ўрнатилган юксак интизом самарасидир. Юксак интизом – бу керакли юмушларни керакли вақтда, керакли жойда, керакли даражада амалга ошира билиш маданияти демакдир.\nПрезидентимиз коронавирус билан боғлиқ вазият бўйича халқимизга тўртинчи маротаба мурожаат қилди. Касалликни юқтириб олмаслик учун одамларни, айниқса 65 ёшдан ошган инсонларни уйда қолишга чорламоқда. Ўзингизни эҳтиёт қилинг, ўзингизни асранг, демоқда. Бундай ғамхўрлик ва эътиборни, албатта, қадрлашимиз керак. Қолаверса, уйда ўтириш бекор қолиш дегани эмас, бу ҳар биримиз учун ҳам жисмоний, ҳам маънавий покланиш, қалбан улғайиш фурсатидир.\nУйда бутун оила жамлиги ҳам катта бахт. Набиралар билан давра қуриб, китобхонлик қиляпмиз. Он-лайн дарсларини он сайин улар билан бирга ўзлаштираяпмиз, ўз устимизда ишлаяпмиз. Ижоддан тўхтаб қолганимиз йўқ. Ўзимиздаги эзгу фазилатларни ёшларга — келажагимиз эгаларига юқтиришга ҳаракат қиляпмиз. Зеро, ҳаётнинг ҳар лаҳзасида бир ҳикмат мужассам:\nНавоийни ўқинг такрор,\nСўзларидан ибрат олинг:\nҲар ҳикматда бир хислат бор,\nҲикмат учун уйда қолинг!


Саратон келтириб чиқариши мумкин бўлган маҳсулотлар номи ошкор қилинди - Zamin.uz\nРоссиялик онколог-жарроҳ, тиббиёт фанлари номзоди Михаил Мяснянкин берган интервюсида саратон касаллигини келтириб чиқарадиган озиқ-овқат маҳсулотларини номларини айтиб ўтди.\nУнга кўра, минерал ўғитлар ёки канцероген моддалар билан ифлосланган маҳсулотлар касаллик ривожланиш хавфини оширади. Шунингдек, шифокор спиртли ичимликларни овқатланиш рационидан бутунлай чиқариб ташлашни маслаҳат берди, чунки спиртли ичимликларни ичиш саратоннинг айрим турларини ривожланиш хавфини ошириши мумкин.\nБундан ташқари, кунгабоқар ёғида гўшт ёки сабзавотларни қовураётганда мой бир неча марта ишлатилса, унда барча канцероген моддалар тўплана бошлайди. Бу эса ўз навбатида, саратон хавфини кўпайтириб боради.\nАввалроқ Мяснянкин мия саратонининг дастлабки белгиларини аниқлаган эди. Унга кўра бош оғриғи бу саратон турининг энг кенг тарқалган аломатидир. Шу билан бирга, мутахассис дастлабки босқичларда касаллик асемптоматик ривожланаётганини ва уни таниб олиш жуда қийинлигини таъкидлади. “Замин” янгиликларини “Инстаграм”да кузатиб боринг\n22-11-2020, 07:30, Жамият\n28-03-2020, 11:44, Жамият\n3-09-2017, 16:30, Жамият


18:59 / 27.07.2016 | неъмат | 2518\nАссалому алайкум! Аёл кўкрагига силикон қўйдириши гуноҳ эмасми?\nВа алайкум ассалом! Қаттиқ ва шиддатли гуноҳ. Аллоҳ таоло “Нисо” сурасида марҳамат қилади :\nلَّعَنَهُ اللّهُ وَقَالَ لَأَتَّخِذَنَّ مِنْ عِبَادِكَ نَصِيبًا مَّفْرُوضًا۝\nوَلأُضِلَّنَّهُمْ وَلأُمَنِّيَنَّهُمْ وَلآمُرَنَّهُمْ فَلَيُبَتِّكُنَّ آذَانَ الأَنْعَامِ وَلآمُرَنَّهُمْ فَلَيُغَيِّرُنَّ خَلْقَ اللّهِ وَمَن يَتَّخِذِ الشَّيْطَانَ وَلِيًّا مِّن دُونِ اللّهِ فَقَدْ خَسِرَ خُسْرَانًا مُّبِينًا۝\n118. Аллоҳ уни лаънатлади. (У эса) деди: «Қасамки, бандаларингдан маълум насибани олажакман.\n119. Ва уларни адаштираман, хом хаёлларига соламан, уларга амр қилсам, чорваларнинг қулоқларини кесарлар ва уларга амр қилсам, Аллоҳнинг яратганини ўзгартирарлар». Кимки Аллоҳни қўйиб, шайтонни дўст тутса, батаҳқиқ, очиқ-ойдин зиён кўрибди.\nЯъни Аллоҳ шайтонни лаънатлади, Ўз раҳматидан қувди. Шайтон эса қувилаётган пайтда:\n«Қасамки, бандаларингдан маълум насибани олажакман», – деди. Яъни «Мени шуларнинг сабабидан лаънатлаяпсан, мен булардан маълум миқдорни ўз йўлимга чиқариб, куфр ва исёнга чорлайман», – деди.\nБу ҳақда Имом Муслим ўз «Саҳиҳ»ларида қуйидаги ривоятни келтирадилар:\n«Қиёмат куни Аллоҳ таоло Одамга:\n– Дўзахнинг ҳаққини юбор, – дейди. Одам:\n– Дўзахнинг ҳаққи нима? – деб сўрайди. Аллоҳ:\n– Ҳар мингтадан тўққиз юз тўқсон тўққизи, – дейди».\nДемак, бандалар ичида шайтонга тегадиган маълум насиба, яъни дўзахийлар бор. Улар бу дунёда унга эргашганлардир.\nСўнг шайтон ўз гапида давом этиб:\n«Ва уларни адаштираман, хом хаёлларига соламан…» – дейди.\nЯъни «Бандаларингни тўғри йўлдан – Сенинг йўлингдан адаштираман ва уларни хом хаёлларга соламан – умримиз узун бўлади, маза қилиб юрамиз, қайта тирилиш ҳам, ҳисоб-китоб ҳам, қиёмат ҳам йўқ, деб юраверадиган қилиб қўяман», – дейди.\n«...уларга амр қилсам, чорваларнинг қулоқларини кесарлар...»\nЯъни шайтон ўзига эргашган бандаларни қабиҳ ишларга, бемаза одатларга ўргатади. Шундай ишлардан бири – айрим номаъқул ақийдаларга ишониб, чорва ҳайвонларининг қулоқларини кесиб – тилиб қўйишдир. Арабларда баъзи ҳайвонларни гўё Аллоҳга атаб, қулоқлари тешиб ёки тилиб қўйилар ва у ҳайвонларни миниб ёки уларнинг гўштини еб бўлмас эди. Оятдан маълум бўляптики, бу ҳам нотўғри иш экан, буни қилган одам шайтоннинг йўлига юрган бўлар экан.\n«...ва уларга амр қилсам, Аллоҳнинг яратганини ўзгартирарлар», – деди.\n«Аллоҳнинг яратганини ўзгартириш» ҳайвонларни ва одамларни бичиш, куйдириш ёки бошқа йўллар билан инсон баданига турли аломатларни солиб, ўзгартиришдир. Бундай ишларни қилганлар ҳам шайтоннинг йўлига юрган бўлади.\n«Кимки Аллоҳни қўйиб, шайтонни дўст тутса, батаҳқиқ, очиқ-ойдин зиён кўрибди».\nДемак, инсон учун икки ихтиёр бор, учинчиси йўқ. Ёки Аллоҳни дўст тутиши керак, ёки шайтонни. Бахтли-саодатли бўлай, зиёнга учрамай, деганлар Аллоҳ таолони дўст тутадилар, Унинг йўлига юрадилар. Шайтонни дўст тутганлар эса очиқ-ойдин зиёнга учрашлари ҳақ. Чунки шайтон:\nيَعِدُهُمْ وَيُمَنِّيهِمْ وَمَا يَعِدُهُمُ الشَّيْطَانُ إِلاَّ غُرُورًا۝\n120. У уларга ваъда берур ва хом хаёлларга солур. Шайтон уларга алдовдан бошқа нарсани ваъда қилмас.\nЯъни шайтон уларга ёлғон ваъдалар беради ва «Сизлар нажотга эришасизлар, ҳамма яхшилик сизга бўлади», деб хом хаёлларга солади. Аслида эса у ўзига эргашганларга ғурур, бекорчи саробдан бошқани ваъда қилмаган бўлади. Шайтон ўзига эргашган бандаларнинг ёмон ишларини ўзларига зийнатлаб кўрсатади. Ундай одамнинг гуноҳ ишлари ҳам ўзига чиройли кўринади, ноҳақ иши ҳақ бўлиб туюлади. Натижада ўзи гуноҳ қилса ҳам, бахт-саодатдан умид қилади. Бу эса ғурурдан бошқа нарса эмас. Албатта, бундай одамларнинг оқибати яхши бўлмайди.\nأُوْلَئِكَ مَأْوَاهُمْ جَهَنَّمُ وَلاَ يَجِدُونَ عَنْهَا مَحِيصًا۝\n121. Ана ўшаларнинг жойлари жаҳаннамдир. Ва ундан қочишга жой топа олмаслар.\nШайтоннинг йўлига юрганларнинг, уни дўст тутганларнинг у дунёдаги жойлари жаҳаннамда бўлади. Ўша ерда абадий қоладилар. Жаҳаннамдан қутулиш йўлини ҳеч қачон топа олмайдилар. (“Тафсири Ҳилол” китобидан). Валлоҳу аълам!\nМeрос қандай тақсимланади?\nТухум сотишда кафолат (гарантия) бериш\nҚўшни томонга эгилган мевали дарахт\nБу ишим Гунохми?\nТелеграмдаги банкир бот хақида\nТаблетки с капсулой\nКитобларнингизни Россияда русча таржимаси ҳақида\nМевани тишлагандаги қон\nЭчкини сўяётган одам вафот қилса\nМасд қилувчи ичмлик сотиледиён дўкондан Ҳалол Махсулот сотиб олинса?\nБўза деб номланувчи ичимлик\nАрок қуйиб бериш\nРесторанда ишлаш ҳақида


“Ўзбеккино” мансабдорларига очилган жиноят ишининг Саида Мирзиёева ва “Мендирман Жалолиддин” сериалига алоқаси йўқ | Qalampir.uz\nМаданият-санъат\t11 Октябрь 00:09 14115\nАввалроқ, Ўзбекистон Республикаси Бош прокуратураси томонидан “Ўзбеккино” Миллий агентлигида аниқланган ҳолат бўйича Жиноят иши очилгани, айни вақтда тергов ҳаракатлари олиб борилаётгани ҳақида хабар берган эдик. Ушбу масала “Мендирман Жалолиддин” сериали ва лойиҳа раҳбари – Ўзбекистон Республикаси Президентининг тўнғич қизи, Миллий масс-медиани қўллаб-қувватлаш ва ривожлантириш жамоат фонди Васийлик Кенгаши раиси ўринбосари Саида Мирзиёева билан алоқадор эмас. Гап бошқа фильм хусусида бормоқда.\nQALAMPIR.UZ тўплаган маълумотларга кўра, лойиҳа ташкилий гуруҳи аввал бошдан “Ўзбеккино” маблағларини, шу жумладан сценарийни ҳам рад этган. Сериал тўла-тўкис ҳомийлик маблағлари эвазига суратга олинмоқда ва унинг QALAMPIR.UZ’га маълум бюджети 7 миллион АҚШ долларини ташкил этади.\nЛойиҳага бошчилик қилганлар, сериалга тайёргарлик жараёнлари бошланган илк кунларданоқ у ҳомийлик маблағи эвазига суратга олинаётгани ва сериални “Orient Finans Bank” молиялаштираётганини айтиб келмоқда. сўз билан айтганда унинг молиявий манбаси яширилгани йўқ. Тақдимот маросимида Маданият вазири Озодбек Назарбеков ва Миллий масс-медиани қўллаб-қувватлаш ва ривожлантириш жамоат фонди Васийлик Кенгаши раиси ўринбосари Саида Мирзиёева ҳам сериалга ҳомийлик қилгани учун “Orient Finans Bank” раҳбариятига миннатдорлик билдирди.\nЮқорида таъкидланганидек, аввал бошданоқ ишчи номи “Менман, Жалолиддин” номли фильмга ажратилган “Ўзбеккино” МА маблағи ва Назар Эшонқул томонидан ёзилган бирламчи сценарий рад этилган. Сериални суратга олиш ишларида “Ўзбеккино” МА иштирок этмаган.\nБош прокуратуранинг қайд этишича, “Ўзбеккино” Миллий агентлиги мансабдор шахсларига нисбатан Ўзбекистон Республикаси Жиноят кодексининг 167-моддаси 3-қисми “а” банди ва бошқа моддалари билан қўзғатилган жиноят иши бўйича дастлабки тергов ҳаракатлари олиб борилмоқда. Бу ишга “Orient Finans Bank” ҳомийлигида Туркия тайёрланаётган “Мендирман Жалолиддин” сериали ва ушбу лойиҳа раҳбариятининг алоқаси йўқ.\nМазкур жиноят иши қўзғатилишига Молия вазирлигининг Давлат молиявий назорати департаменти мутахассислари томонидан “Ўзбеккино” Миллий агентлигида ўтказилган текширув ҳужжатлари асос бўлган.\nТергов жараёнида,“Ўзбеккино” Миллий агентлигининг фаолиятига тегишли ҳужжатлар олиниб, молиявий-хўжалик фаолияти юзасидан тафтиш тайинланган.\nАниқланишича, 2018 йил 22 июнда “Ўзбеккино” Миллий агентлиги ҳамда “Best organaizer” МЧЖ ўртасида “Менман, Жалолиддин” номли фильм яратиш ҳақида дастлабки шартнома тузилиб, шартномага мувофиқ олдиндан аванс сифатида 533 млн сўм маблағ тўлаб берилган.\n“Мендирман Жалолиддин” номи билан Туркия Республикасидаги ҳамкорлар билан олиб борилганлиги, уни ишлаб чиқариш харажатлари бюджетдан эмас, балки бошқа ҳомийлар томонидан молиялаштирилганлиги сабабли, “Ўзбеккино” Миллий агентлигидан ажратилган маблағлар фильмни ишлаб чиқариш учун сарфланмаган ва бугунги кунда бюджетга қайтарилган.\nАйни масала юзасидан "Ўзбеккино" Миллий агентлиг ҳам ўз муносабатини билдирди ва жиноят иши бу "“Мендирман Жалолиддин” сериалига алоқадор эмаслигини маълум қилди.\n"Жиноят ишига Миллий масс-медиани қўллаб-қувватлаш ва ривожлантириш жамоат фонди Васийлик кенгаши раиси ўринбосари Саида Мирзиёеванинг мутлақо алоқаси йўқ бўлиб, тарқатилган маълумотлар асоссиз эканлигини маълум қиламиз", дейди агентлик.\nАгентликнинг ҳам тасдиқлашича, ушбу жиноят иши айнан “Мендирман Жалолиддин” фильмига нисбатан очилган эмас.\n"Юқоридагиларни инобатга олган ҳолда, Агентлик ОАВ вакиллари, блогерлар ва ижтимоий тармоқларнинг фаол фойдаланувчиларидан ушбу текширилмаган ахборотни ноўрин талқин қилмасликни сўрайди. Чунки бу тергов жараёнларига босим ўтказиш ёки таъсир кўрсатишга уриниш, дея баҳоланиши мумкин", дейилади баёнотда.\nЎзбеккино Саида Мирзиёева Озодбек Назарбеков Мендирман Жалолидддин\n18 Октябрь 12:10 41459\n18 Октябрь 15:38 28427\n18 Октябрь 23:33 24409\n19 Октябрь 11:15 19547\n19 Октябрь 20:43 18534


Ўзбекистонда пойабзал маҳсулотига асиллик ёрлиғини жорий қилиш режалаштирилмоқда\n09:44 / 19.05.2021\nЎзбекистонда ҳар бир пойабзалнинг сифати ва асиллик даражасини аниқлаш имкони жорий этилиши кутилмоқда. Бу ҳақда “Ўзчармсаноат” уюшмаси хабар берди.\nҚайд этилишича, Инвестициялар ва ташқи савдо вазирлиги, “Ўзчармсаноат” уюшмаси, Давлат солиқ қўмитаси, Давлат божхона қўмитаси, “СRPT Turon” МЧЖ томонидан чарм-пойабзал маҳсулотлари учун асиллик белгиси миллий тизимини жорий қилиш бўйича 100дан ортиқ корхоналар учун онлайн мулоқот ташкил этилди.\nБилдирилишича, Европада пойабзалларни маркалаш тизими бундан ўн йил олдин бошланган. Айни вақтда ушбу тизим ўз самарасини бериб келмоқда. Россия эса 2018 йилдан маҳсулотларни рақамли маркалаш тизимига ўтган.\n“Ўзбекистонда эса 2021 йилнинг 1 январидан асиллик белгиси миллий тизими жорий қилиниб, айни вақтда икки турдаги маҳсулотлар рақамли тарзда маркаланмоқда. Келгусида айнан пойабзалларни ҳам ушбу тизим орқали штрихлаш кўзда тутилган.\n“CRPT Turon” МЧЖ рақамли иқтисодиётда экспертлик ва технологик кўмак бўйича янги лойиҳаларни амалга ошириб келмоқда. Мақсад истеъмолчи, бизнес ва давлат ўртасида ягона манфаатли алоқаларни жорий қилишдир. Айнан “Asl belgisi” миллий тизими мамлакатимизда сохта ва контрафакт маҳсулотларнинг камайишига олиб келади. Ҳар бир штрих код маҳсулотнинг сифат ва асиллигини белгиловчи омил саналади”, дейилади хабарда.\nМаҳсулотларни рақамли маркалаш нима беради? Бу харидор учун маҳсулотнинг асиллик белгисини, у ишлаб чиқарилган давлат, мазкур маҳсулот учун қўлланилган хомашё, саломатлик учун таъсири, яроқлилик муддати тўғрисидаги маълумотларни кузатиш имконини беради.\nТадбиркорлар ушбу тизимидан фойдаланиши эса пойабзал ишлаб чиқаришда сифатга алоҳида эътибор қаратиш, ўз брендини ҳимоя қилиш имконини яратади. Шунингдек, айни бренднинг сифатсиз контрафакт аналоглари республикага олиб кирилиши ва олиб чиқилиши устидан қатъий назорат кучайтирилади. Бу тармоқда соғлом рақобат муҳитини шакллантиради, сифатли маҳсулотларнинг кўпайишига олиб келади.\nУчрашувда “CRPT Turon” МЧЖ мутахассислари, Давлат солиқ қўмитаси, Давлат божхона қўмитаси вакиллари соҳа тадбиркорларига айнан рақамли маркалаш жараёни, талаб этиладиган ҳужжатлар тўғрисида маълумот берди. Рақамли маркалаш тизимини ўз маҳсулотларига нисбатан қўллаш истагидаги тадбиркорларга миллий тизимда рўйхатдан ўтиш тартиби тушунтирилди.\nДавлат солиқ қўмитаси вакилларининг маълумотида таъкидланишича, пойабзалларни рақамли маркалаш солиқ тушумлари ва даромад солиқларини ҳисоблаш борасидаги жараёнларда тадбиркорга ҳам, давлатга ҳам қўшимча имкониятлар яратади.\n01:57 / 05.06.2020\nАмерикалик муҳандислар ҳеч қачон сирпанмайдиган пойабзал таглигини ишлаб чиқишди\n18:19 / 24.05.2020\nИндонезиялик тадбиркор товуқ оёқларидан 140 долларлик туфлилар тайёрламоқда\n15:25 / 31.10.2018\nUzsalaman - ўзининг янги даврига қадам қўймоқда


ЖССМнинг профессор-ўқитувчилари | Jamoat sog’lig’ini saqlash maktabi\nЖССМ ходимлари томонидан ёзилган адабиётлар\nЖамоат саломатлиги ва соғлиқни сақлашни бошқариш\nИлмий – тадқиқот ишлари\nЖССМ ҳодимларининг илмий-тадқиқот ишлари ҳақида\nТиббиёт фанлари доктори, профессор Маматқулов Бахромжон Маматқулович. Тиббиёт фанлари доктори, профессор. Фарғона вилояти Бешариқ туманида таваллуд топган. Жамоат соғлиғини сақлаш мактаби асосчиси. У 2006 йил мактаб очилгандан ҳозирги кунгача ЖССМ директори лавозимида ишлаб келмоқда. Маматкулов Бахромжон Тошкент давлат тиббиёт институтининг Санитария-гигиена факультетини 1972 йилда тугаллаган.\n1972 йилдан-1990йилгача Тошкент давлат тиббиёт институтининг “Ижтимоий гигиена ва соғлиқни сақлашни ташкил этиш” кафедрасида стажёр-тадқиқотчи, ассистент ва доцент лавозимларида ишлаган. 1982 йили номзодлик, 1997йили докторлик диссертациясини ҳимоя қилди. 1990-1992 йилларда Тошкент шаҳар соғлиқни сақлаш бош бошқармаси бошлиғи муовини, 1992-2000 йилларда Иккинчи Тошкент давлат тиббиёт институти Фарғона филиалининг декани, “Ижтимоий гигиена ва соғлиқни сақлашни ташкил этиш” кафедраси мудири лавозимларида ишлаган. 2001-2006йилларда Иккинчи Тошкент давлат тиббиёт институти, кейинчалик Тошкент тиббиёт академияси Жамоат саломатлиги, соғлиқни сақлашни ташкил этиш ва бошқариш кафедраси кафедра мудири, 2005-2008 йилларда Тошкент тиббиёт академияси Магистратура бўлими бошлиғи лавозимларида ишлаган. 2006 йил мактаб очилгандан ҳозирги кунгача ЖССМ директори лавозимида ишлаб келмоқда.\nБ.М.Маматқулов томонидан 10 нафар тиббиёт фанлари номзодлари, 50 дан ортиқ соғлиқни сақлашни бошқариш, жамоат саломатлиги ҳамда олий ҳамширалик иши мутахассислиги бўйича магистрлар тайёрланган. Ҳозирда унинг раҳбарлигида 3та докторлик диссертациялари тайёрланмоқда. Сўнгги йилларда профессор Б.М.Маматқулов томонидан 5 та дарслик, 7 та ўқув қўлланмалар, 4 та монография, 35та ўқув услубий қўлланма, 200дан ортиқ илмий мақолалар чоп этилган , ушбу мақолаларнинг 30 дан ортиғи нуфузли чет эл журналларида чоп этилган.\nКасимова Дилфуза Абраровна 1972 йилда Тошкент шаҳрида тугилган. 2008 йилдан бери Касимова Д.А. Жамоат соғлиғини сақлаш мактабида ишлаб келмоқда. Д.А.Касимова доцент, т.ф.н. илмий – педагогик фаолияти давомида талаба-магистрлар орасида умумметодологик фанлардан “Далилларга асосланган тиббиёт ва биостатистикаси”, “Тиббий ёрдам сифатини бошқариш”, “Соғлиқни сақлаш менежменти ва иқтисодиёти”, “Махсус фанларни ўқитиш услубиёти” фанларидан академия магистр-талабалари орасида амалий машғулотлар ўтказади, улар учун Соғлиқни сақлаш менежменти ва иқтисодиёти фанидан дарслик ва 4 та ўқув-услубий қўлланмалар тайёрлаган ва маърузалар олиб боради. “Менежмент назарияси ва амалиёти” фанидан ўзбек, инглиз ва лотин тилларида Электрон модуль (Силлабус) ишлаб чиққан. Юқоридагилардан ташқари ўқув йили давомида қуйидаги ишларни амалга оширди: Мактабда магистр-талабалари учун “Менежмент назарияси ва амалиёти” фанидан ўзбек, инглиз тилларида ягона методик тизим-педагогик технологиялари асосида ўқув-услубий қўлланмалар ёзган, 5А510115 – Соғлиқни сақлашни бошқариш ва жамоат саломатлиги мутахассислиги бўйича дастур директори ва модератори, илмий тадқиқот ишларини фаол олиб бориши билан бир қаторда, ҳар йили 70 дан ортиқ мақолалар ва тезислар чоп этган, 10 дан ортиқ талаба-магистрларнинг илмий ишларига раҳбарлик қилиб келади. Магистратуранинг талабалар уйида мунтазам равишда навбатчилик қилиб туради. ЖССМактабида илмий ишларга маъсуллиги, академия, тиббий-профилактика факультети илмий кенгаши хамда Гигиена, жамоат саломатлиги ва соғлиқни сақлашни ташкил этиш бўйича муаммолар ҳайъати аъзоси, факультет циклопредмет секциясининг котибаси, факультет бўйича “Очиқ ва муаммоли маърузаларнинг таълим сифатини оширишдаги аҳамияти ва уларни такомиллаштириш йўллари” маърузасига маъсул.\n2012 йилда «Медико-социальные аспекты детской инвалидности и пути её снижения» мавзусидаги номзодлик диссертациясини ёқлаган.\nРеспубликамиз олий ўқув юртлари маънавий-маърифий ишларида фаол қатнашиб келади, мактабда 7 йил, илмий педагогик 14 йил, умумий 24 стажга эга эканлиги ЖССмактабда фаолият кўрсатиб келмоқда.\nТоирова Малика Раимовна 1953 йил 8 мартда Тошкент вилояти, Тошкент туманида зиёли ўқитувчи оиласида туғилган.\n1970 -1974 йилларда Тошкент халқ хўжалиги институтининг режа-иқтисод бўлимида ўқиган. 1974- 1985 йилларда Ўзбекистон Режа Қўмитасининг илмий тадқиқотлар институтида кичик илмий ходим лавозимида ишлаган. 1984 йил номзодлик диссертациясини мувофаққиятли ҳимоя қилган. 1985 йилда педогогик фаолиятини ТТЕС институти “Иқтисодий назария” кафедрасида ассистенти, сўнг катта ўқитувчи лавозимидан бошлаган, 1992 йилдан Тошкент иқтисодиёт университетида “Халқаро иқтисодий алоқалар” кафедрасида доцент лавозимида ишлаган.\n1990-1992 йлларда Тошкент давлат чет тиллар педогогикаси институти қошидаги кечги 2 йиллик инглиз тили курсида ўқиб, инглиз тилини ўрганган. 1993-1994 йилларда Европа Хамжамияти томонидан TACIS дастурида иштирок этган. Дастурга мувофиқ 1994 йил Дехли “Халқаро менжмент” инститиутида малака ошириш курсида тахсил олган.\n2001 йилдан хозирга қадар ТТА да олдин “Жамоат соғлиғи ва менежмент” кафедрасида, сўнг қайта номланган “Жамоат соғлиғини ташкил этиш ва бошқариш” кафедрасида, 2010 йилдан “Жамоат соғлиғини сақлаш мактабида” доцент лавозимида ишлаб келмоқда.\nЖССМда “Тиббий хизматларни сифатини оширишда ташкилий иқтисодий омиллардан фойдаланиш ” мавзусида илмий фаолият олиб боради. Ушбу мавзу бўйича унинг раҳбарлиги остида 6 магистилик битирув иши тайёрланган. Шунингдек, 3та илмий мақола тайёрланиб, нашр этилган.\nАвезова Гулойим Саттаровна 07.01.1977 йилда Бухоро вилояти Олот туманида туғилган. 1994-2002 йилларда Тошкент педиатрия тиббиёт олийгоҳида, 2004-2007 йилларда Тошкент тиббиёт академиясининг “Болалар юқумли касалликлари” магистратура мутахасислигини тамомлаган.\n2007 йилдан ҳозирга қадар Тошкент тиббиёт академиясининг жамоат соғлиғини сақлаш мактаби катта ўқитувчиси лавозимида ишлаб келмоқда. 2012 йилда “Уч ёшгача бўлган болалар саломатлиги шаклланишининг тиббий – ижтимоий қирралари” мавзусидаги номзодлик диссертациясини ёқлаган.\nАзимов Равшан Исомиддинович 1962 йил 23 августда Тошкент шаҳрида зиёлилар оиласида таваллуд топган.\n1979 йили Тошкент давлат тиббиёт интститутининг даволаш факультетига ўқишга қабул қилинган. Мазкур институтни тамомлаб, фармакология кафедрасида стажер-тадқикотчи бўлиб ишлаган, аспирантурада тахсил олган.\n1990 йили 14.00.25 – фармакология фанидан тиббиёт фанлари бўйича “Тиомочевинанинг янги ҳосилаларининг яллиғланишга қарши эффекти” мавзусида номзодлик диссертациясини ёқлаган. 1990-2000 йилларда Биринчи ТошМИ фармакология кафедраси ассистенти, Иккинчи ТошМИ факультет ва госпитал терапияси кафедраси ассистенти, доценти, ва умумий амалиёт шифокори тайёрлаш бўйича ички касалликлар кафедрасида доцент лавозимларида ишлаган.\n2002 йилдан жамоат соғлиғини сақлаш кафедраси мудири, доценти, жамоат соғлиғини сақлаш мактаби директора лавозимларида ишлаб келган. 2014 йил сентябрь ойидан жамоат соғлиғини сақлаш мактаби катта ўқитувчиси лавозимида ишлаб келмоқда.\nУразалиева Ильмира Равкатовна 08.09.1981 йили Янгиер шахрида туғилган. 1999 йили Тошкент вилояти Олмалиқ шаҳри тиббиёт коллежини тугатган. 1999-2000 йилигача Сирдарё вилояти Сардоба тумани марказий касалхонасида реанимация ва анестизиология бўлимида навбатчи ҳамшира лавозимида ишлаган. 2003 йили I Тошкент Давлат Тиббиёт Институтида Олий ҳамширалик иши факультетини тамомлаган. 2003-2005 йили I Тошкент Давлат Тиббиёт Институти Соғлиқни сақлашда маркетинг ва менежмент кафедрасида ассистент лавозимида ишлаган. 2005-2007 йили Тошкент Тиббиёт Академияси Жамот тиббиёти ва соғлиқни сақлаш тизимини бошқариш магистратура мутахассислигини тугатди. 2007 йилдан Жамоат соғлиғини сақлаш мактаби ассистенти лавозимида ишлаб келмоқда.\nҲозирги кунда “Научное обоснование профессиональных и организационных форм деятельности медицинских сестер общей практики в семейных поликлиниках” мавзусида докторлик диссертацияси устида илмий иш олиб бормоқда. Шунингдек, 5 та илмий мақола тайёрланиб, шундан 2 таси яқин хорижда нашр этилган.\nАдилова Зилолахон Ульмасовна 1973 йилда Тошкент шахрида туғилган.\n1990-1992 йилларда 1- Тошкент Давлат тиббиёт институтининг Тиббий биофизика кафедрасида лаборант лавозимида ишлаган. 1994 йилдан 1996 йилгача 2-Тошкент тиббиёт билим юртида сиртқи бўлимида ўқиган. 1996 йилдан 2001 йилгача Учтепа туманидаги “Она ва бола” марказида ҳамшира лавозимида ишлаган.\n2001 йилда 2- Тошкент Давлат тиббиёт институтининг “Олий ҳамширалик иши” факультетида таҳсил олган. 2004 йил битириб “Жамоат тиббиёти ва соғлиқни сақлаш тизимини бошқариш” мутахассислиги бўйича магистратурага ўқишга қабул қилинган. 2006 йилда ушбу мутахассилик бўйича Тошкент тиббиёт академиясини битириб, шу ерда Жамоат соғлиғини сақлаш мактабига асситент лавозимига ишга қабул қилинган ва хозиргача ишлаб келмоқда.\nҲозирги кунда 4 та илмий мақола ва 10 та тезис тайёрлаб нашр этилган. “Социологическое исследование образа жизни медицинского персонала” номли илмий тадқиқот устида ишлаяпти. Олий маълумотли ҳамширалар факультети талабалари учун «Илмий текшириш ишларини амалиётда кўллаш» (Далилларга асосланган тиббиёт) дарслиги Информацион портал ZiyoNET (“17”12 2012 г.) да чиқарилган ва дарслик чоп этишга берилган.\nМажмуа, Силлабус World Health Organization Search\nCategories\tМаънавият ишлари\nWordPress.org\tCounter Jamoat sog’lig’ini saqlash maktabi\tProudly powered by WordPress.


Тошкент ҳарбий округида бир гуруҳ ҳарбий хизматчилар тақдирланди\nБугун, 13 январь куни Тошкент ҳарбий округида 14 январь – Ватан ҳимоячилари куни муносабати билан тантанали кеча ташкил этилди. Унда округ қўшинлари Қўмондолиги вакиллари, фахрий ҳарбий хизматчилар, Чирчиқ гарнизони Маънавият ва маърифат маркази ҳарбий оркестри ва ансамбли, қатор таниқли хонандалар, сўз усталари иштирок этди.\nТантанали маросимни округ қўшинлари Қўмондони полковник Зокиржон Сайфудинов очиб берар экан, барчани Ватан ҳимоячилари куни ҳамда Тошкент ҳарбий округи ташкил топган сана билан муборакбод этди.\nСўзга чиққан фахрий хизматчилар Қуролли Кучларимиз ташкил топиши, Тошкент ҳарбий округининг илк паллаларидаги жараёнлар ҳақида йиғилганларга сўзлаб берди.\nТадбирнинг давомида округ Қўмондонлиги томонидан ўтган йил давомида юқори натижаларга эришган бир қатор ҳарбий хизматчилар диплом ҳамда қимматбаҳо совғалар билан рағбатлантирилди. Шунингдек, бир қатор ҳарбий хизматчиларга навбатдаги ҳарбий унвонлар тантанали равишда топширилди.\nТадбирнинг бадиий қисмида ҳарбий оркестр, “Навқирон” гуруҳи томонидан гўзал куй-қўшиқлар янграб ўтди. “Қаҳқаҳа” гуруҳининг ҳазиллари эса барчага хуш кайфият улашди.\nКиритилди: 21:21 13.01.2020. Ўқилди: 1165 марта. Фикрлар сони: 0 та.\nЎзбекистонда ОТМларга кириш имтиҳонлари 2 сентябрдан б...


Муз генераторларига сервис хизмат кўрсатиш в Узбекистане | Server Service\nКондиционерлар › Муз генераторлари\nServer Service компанияси кўплаб ишлаб чиқарувчи фирмаларнинг муз генераторларини таъмирлаш ва уларга сервис хизматларини тезкор ва сифатли амалга оширамиз (Brema, Fagor, Zanussi, GENEGLACE, Scotsman, Kuechenbach ва бошқалар).\nБиз қуйидагиларга қодирмиз:\n- дренаж тизимини тозалаш\n- конденсаторни ювиш\n- совутгич контури герметикасини текшириш\n- автоматика қурилмаарининг ишлашини текшириш\n- деталларни алмаштириш\nМуз генераторлари – турлди шакилдаги ёки, аксинча, шаклсиз муз бўлакларини тайёрловчи қурилма.\nМуз генераторлари умумий овқатланиш ва савдо масканларида ўз вазифасини топди. Масалан, коктейл тайёрлаш ёки балиқларни витриналарга жойлаштиришда.\nКомпаниямизда барча хизмат турлари ўз мутахассиси томонидан бажарилади. Шунингдек, совутгич ва бошқа қурилмаларни таъмирлаш ишлари, шунингдек, алмаштирилган эҳтиёт қисмларига ҳам тегишли кафолат берилади.\nТехник экспертиза ва совутгич қурилмани тегишли ҳужжатлар асосида яроқсизлигини тасдиқлаш ҳам амалга оширилади.\nСовутгич қуриламни таъмирлаш хизмати нархи диагностика ўтказилганидан кейин аниқланади ва олдинда турган иш ва алмаштирилиши зарур бўлган эҳтиёт қисм нархига боғлиқ бўлади.\nБиз Тошкент шаҳри ва унинг атрофида совутгич ускуналарни таъмирлаймиз ва сервис хизмат кўрсатамиз. Биз таъмирлаш ишларини қурилма ўрнатилган жойнинг ўзида амалга оширамиз.\nБизнинг мутахассисларимиз совутгич ускуналарни дўконларда, нон маҳсулотлари корхоналарида ва клуб ёки кўнгилочар масканларда сиз учун қулай вақтда таъмирлайди.\nКаталогимиздан айнан сиз учун мос келувчи муз генераторларини топишингиз мумкин!